text:
UZuma uvule umfanekiso kaMandela
2012-12-13 16:36
Bloemfontein - UMengameli we-African National Congress uJacob Zuma uvule ngokusemthethweni umfanekiso oqoshiwe waloyo owabe enguMengameli uNelson Mandela, eNaval Hill, eBloemfontein.
Kuphephezele amabhelunde kujatshulwa ngesikhathi uZuma eqaqa ishidi elimnyama ebelemboze umfanekiso.
Ukwembulwa komfanekiso kuza nje kubhekwe ngabomvu umhlangano omkhulukazi wokuqokwa kobuholi beqembu elibusayo eMangaung.
Umfanekiso kaTata ubekwe wabheka ngaseWaaihoek, okuyindawo ekwasungulelwa kuyo iqembu, eminyakeni eyikhulu eyedlule.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


c: text/html

text:
Uwu"Sathane" uZuma - Magaqa
2012-09-26 12:01
Xolani Mbanjwa and Sipho Masondo, City Press
Polokwane - UMengameli uJacob Zuma usephenduke uSathane onamabibane emhlabeni ngendlela enza ngayo kwabaphikisana naye kwezombusazwe, kusho uNobhala Jikelele we-ANC Youth League omisiwe uSindiso Magaqa.
UMagaqa usho kanjena ekhuluma nabantu abangaphezu kuka-2 000 ekade behlangene ehholo lomphakathi ePolokwane, bebambe umlindelo ngaphambi kokuvela enkantolo kukamengameli wophiko owaxoshwa uJulius Malema.
Enkulumweni yakhe uthe izinkinga zikaMalema zaqala ngesikhathi ephumela esidlangalaleni ethi uZuma ushaya indiva uhlelo lwe-black economic empowerment, wathi uhlelo luhlomulisa abangani nezihlobo zikaZuma.
"Simesekile uMengameli uZuma, simenze waba ngumholi onohlonze. Phambilini uma ukhuluma naye ubungaze usho uthi ngimbonile uJesu Krestu emhlabeni, kodwa manje uma esenza izinto zakhe ungasho uthi umbone ngawakho uSathane," kusho uMagaqa.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- City Press

robotstxt: allowed

filter: keep


text:
Kubhekwe uZuma ekuholeni i-ANCComment on this story
MDU NCALANE
Ebika eseMangaung
IZINKOMBA zengqungquthela ka-53 ye-ANC eqhubeka eMangaung zibonisa ukuthi uMengameli Jacob Gedleyihlekisa Zuma uzoqhubeka nokuhola leli qembu.
Lokhu kucace izolo emini ngesikhathi ikhomishana yokhetho isingethe udaba lokukhethwa kwabaholi ezikhundleni eziyisithupha zokuqala.
Kube nehlokomo ngesikhathi kumenyezelwa igama likaMnuz Kgalema Motlanthe njengozobanga noZuma. Le nhlokomo ibingasohlangothini olulodwa lwetende okuhleli kuyona le ngqungquthela. Ngakolunye uhlangothi kuchwaze iningi lashaya amakhwela namatafula ngesikhathi sekubizwa igama likaZuma.
Lokhu kube yinkomba yokuthi izithunywa eziningi azinanazi ngokuthi zifuna uZuma aphinde alithathe ihlandla lesibili.
Kuthule cwaka ngesikhathi uMnuz Thobile Peters wekhomishana yokhetho ebuza ukuthi kulaba baholi ukhona yini ohoxayo.
Emuva kokuba kungaqhamukanga noyedwa kuphinde kwaduma ihlombe elikhulu neliyinkomba yokuthi sohlangana evotini.
Esikhundleni sePhini likaMengameli uSihlalo kazwelonke we-ANC osephumile uNkk Baleka Mbethe, noMnuz Kgalema Motlanthe bahoxile kulesi kwasala uMnuz Matthews Phosa, Cyril Ramaphosa, noTokyo Sexwale. Kuthe nya kubizwa igama likaSexwale, kwaphinda kwathi nya kubizwa elikaPhosa kwase kuvumbuka inhlokomo eyisimanga uma kubizwa elikaRamaphosa.
Esikhundleni sikaSihlalo kazwelonke bekuphakanyiswe uNdunankulu waseFree State uMnuz Ace Magashule, kodwa wahoxa, uNkk Thenjiwe Mtintsho naye wahoxa, kwasala uNkk Thandi Modise noMbete ohlokonyelwe yitende ngehlombe.
Akekho ofune ukugoba uphondo esikhundleni sikaNobhala-Jikelele kaKhongolose phakathi kukaMnuz Fikile Mbalula, oshayelwe ihlombe elincane nobonakale emincile noMnuz Gwede Mantashe naye onanelwe ngenhlokomo.
Isikhundla ebesibangwa ngabaholi abayisihlanu ngesePhini likaNobhala-Jikelele kodwa kugcine kusale igama lika-Jessie Duarte ongabangiswanga ngumuntu okusho ukuthi angeke sisavotelwa.
Isikhundla sokugcina esikhombise ukuthi uhlu lukaZuma luzozihambela lodwa ngamavoti ngesikaMgcinimafa lapho kuphakanyiswe khona uMnuz Paul Mashatile, noDkt Zweli Mkhize.
Lishone elayizolo sekuzovotwa kanti imiphumela yalolu khetho ilindeleke namuhla.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
USisulu ukhwele wadilika kowe-DA ePhalamende
2012-11-14 12:02
Johannesburg - UNgqongqoshe wezemiSebenzi kaHulumeni uLindiwe Sisulu utshele ilungu lePhalamende eqenjini leDemocratic Alliance uDavid Maynier, wathi akahlalise phansi umzimba wakhe ogcwele amazenze, ngesikhathi emsola ngokuxhaphaza izinsiza zomphakathi, kubika iphephandaba iBusiness Day.
UMaynier uveze ukuthi uSisulu usebenzisa amabhanoyi aphambili, ngesikhathi enguNgqongqoshe woMnyango wezokuVikela.
"Ngiyacabanga nje ukuthi uNgqongqoshe uLindiwe Sisulu uyabukhumbula ubutsetse bamabhanoyi akwaGulfstream, ayewasebenzisa esaseMnyangweni wezokuVikela," kucashunwa uMaynier.
UNgqongqoshe woMnyango wezokuVikela ophethe njengamanje uNosiviwe Mapisa-Nqakula wakwazisa ePhalamende ukuthi uSisulu wasebenzisa izindiza zakwaGulfstream, izikhathi ezevile ku-200, ehambela ePitoli naseKapa, lokhu kwadla imali elinganiselwa ku-R200 000.
UMaynier uthe: "Ungqongqoshe uthi kwasetshenziswa izindiza izikhathi ezingu-203, kodwa owabe engungqongqoshe uthi wasebenzisa izindiza izikhathi ezingu-35 kuphela,"
Lokhu kuthiwa yikho okunyuse "ushukela" kaSisulu, wase etshela uMaynier ukuthi izinsolo zakhe azinasisikelo futhi azinangqondo, wathi akahlale phansi, elokhu esho ngomzimba ogcwele amazenze.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- SAPA


text:
ISodaStream izoqhubeka nomkhankasoComment on this story
IZINKAMPANI ekhiqiza iCoca-Cola nenkampani iSodaStream zibhekene ngeziqu zamehlo kulandela ukungaboni ngaso linye ngomkhankaso wokufundisa abathengi ngokubaluleka kokongiwa kwemvelo okwenziwa ngabakwaSodaStream.
Le nkampani ibinombukiso ebiwenza esikhumulweni sezindiza i-OR Tambo eGoli.
Lokhu kuvezwe ngabakwaSodaStream izolo, abathe lo mkhankaso ubenziwelwe lapho kungenela khona abagibeli abazothatha izindiza. Lo mkhankaso uqalwe kusukela ngoMeyi walo nyaka.
Bathe kuvele ukuthi ayinqwaba amakani namabhodlela asetshenziswa yimindeni eminyakeni emithathu.
OyiMenenja yezeNtengiso kwaSodaStream, uMnuz Francois Dippenaar, uthe inkampani yabo igcwalise imigqomokazi emikhulu ngamabhodlela abalelwa ngaphezu kuka-5 078 okuqoqwe emadampini ehlukene okuhlanganisa amakani namabhodlela eCoke, Fanta neSprite okuyinto esuse umsindo yathukuthelisa abakwaCoca-cola South Afrika okuyibo abakhiqiza lolu hlobo lweziphuzo.
“NgoJuni 1, sithole incwadi ivela kwabakwaCoca-cola South Africa ithi sephule amalungelo okuhlonipha iTrade Mark yabo sangayilandela nemigomo yabakwa-Advertising Standards Authority of SA (Asasa). Bafune ukuthi sishenxe kulo mkhankaso bese sibhala incwadi sisho ukuthi ngeke siphinde sikwenze lokhu,” kusho uDippenaar.
Uthe inkampani yabo iyiphindisele emuva kwabakwaCoca-cola SA leyo ncwadi ngoJuni 18, yakucacisa ukuthi ngeke ivumele nanoma yikuphi ukumiswa noma imizamo yokumiswa okuzokwenzeka.
“Sizoqhubeka nomkhankaso wethu. Akuyona imikhizo yakwaCoca-cola kuphela esisebenza ngayo,” kusho uDippenaar.
Okhulumela abakwaCoca-cola SA, uNksz Zipporah Magubane, utshele abezindaba ukuthi okwamanje akukho zinyathelo zomthetho ezisathathiwe. Uthe abafakanga sikhahlo kwa-Asasa.
Ngokusho kwabakwaSodaStream, abalelwa ku-25% kuphela amakhonteyina angamapulastiki namakani okugaywe kabusha ezweni lonke.
Bathe inkampani yabo igqugquzela ukuba kusetshenziswe amabhodlela okulula ukuba abuye asebenziseke okuyinto abayenza ngenhloso yokuxhasa umkhankaso wokugqugquzela ukongiwa kwemvelo. – Intatheli yeSolezwe
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Balova kakhulu othisha bakuleli - Motshekga
2013-02-26 16:11
Cape Town – Sikhulu kakhulu isibalo sothisha abalovayo kuleli laseNingizimu Afrika, kusho uNgqongqoshe woMnyango wezeMfundo emazingeni aPhansi u-Angie Motshekga.
"Sinesibalo esiphezulu kakhulu sothisha abalovayo emazweni akwiSouthern African Development Community. Okungenani uthisha ngamunye ulova izinsuku ezevile ku-19 ngonyaka," kusho uMotshekga, ekhuluma nabezindaba ePhalamende.
Izibalo zoMnyango zithi ngo-2012 bebengu-392 000 othisha abaqashwe ezikoleni zomphakathi.
Uma uthisha oyedwa elove izinsuku ezingu-19, zigcina zingu-7 448 000, uma zihlanganiswa nezabanye.
Ungqongqoshe uthi kunokukhathazeka ngothisha abafika esikoleni sesevile isikhathi, waphinda waveza nokuthi eminyakeni emibili kusukela manje, zizobe zingasekho izikole zodaka.
"Ngonyaka ka-2015 zizobe zingasekho izikole zodaka kanti kuzothi kuphela lo nyaka wezimali, kuzobe sekulungiswe okungenani izikole ezingu-200.”
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
UNzimande ufuna kuvikelwe uZuma
2012-11-15 10:02
Johannesburg - UNobhala Jikelele weSACP uBlade Nzimande usephakamise ukuthi kube nomthetho ovikela uMengameli Jacob Zuma kulabo abedelela baphinde bambukele phansi, kubika iThe Star ngoLwesine.
Abantu bakuleli batshengisa ukungabahloniphi abantu abamnyama nesiko labo, bahlonipha amaJuda namaBhunu kuphela, esho.
UNzimande weseke isiphakamiso seSA Communist Party KwaZulu-Natal ngoMsombuluko, ukuthi kube nomthetho ovikela umengameli kulabo abamhlasela ngezinto "ezingasile nezingenaqiniso".
Uphinde waxwayisa ngokuthi kuzofika la abalandeli bakaZuma becikeka khona.
"Abantu bavumelekile ukuthi baphikisane nami, kodwa ukunyukana nokungahloniphani akwamukelekile," kusho uNzimande.
"Abelungu basibukela phansi kakhulu."
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Ushayasibhamu uvulele ngenhlamvu kwabangamaSulumane
2013-01-08 11:04
Kano - Oshayasibhamu abebehamba ngesithuthuthu babulale abantu abathathu ngoMsombuluko ngesikhathi bevulela ngenhlamvu amaSulumane abethandaza enyakatho yeNigeria eKano, kusho amaphoyisa.
Oshayasibhamu abathathu badubule abantu abebezilungiselelela umkhuleko wakusihlwa, kusho okhulumela amaphoyisa uMagaji Majia etshela abe-AFP.
Kulimale umuntu oyedwa kulokhu kuhlasela , laboshayasibhamu kukholakala ukuthi abeqembu lontamolukhuni iBoko Haram.
Udlame oluthinta iBoko Haram' selushiye cishe kushone abantu abantu abangu-3 000 kusukela ngo-2009, kuhlanganisa ukubulala kwamasosha.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
GWANDA—
Uzulu weGwanda le Nkayi uthi ucela usizo kuhulumende kanye lenhlanganiso ezizimele zodwa ukuze kuhlengwe uzulu osendlaleni embi kakhulu. Izifuyo lazo seziphela ngokuswela amadlelo kanye lamanzi njengoba izulu lilokhu lingakani ezigabeni ezinengi zeMandebeleni.
Sekwedlule isikhathi esithile izulu liqale ukuna kwezinye izigaba zelizwe lanxa lingakani okusuthisa abalimi kanye lengcwethi zokulima ukuthi uzulu angabe ezaphuma endlaleni ngomnyaka ozayo. Bakhona asebebe lenhlanhla yokuthola izulu elina ligcwalise imifula njalo asebelime baqeda kanti kukhona izindawo ezifana leGwanda leNkayi ezingakawaboni ukuthi angumbala bani amanzi ezulu lalonyaka.
Uzulu osesigabeni sikaNduna uMzimuni eGwanda zibhekane lendlala enkulu ezingazi ukuthi zizayiqeda ngani njalo sekutheni njengoba izulu lilokhu lingananga okukhanyayo. Lo ngowesine umnyaka uzulu esidla kaluklubhu ngoba izulu lingani kuhle kulesisigaba.
Kubika intathelizindaba yestudio 7 uThabang Mathebula osethulela lolu daba eseGwanda.
Udaba lukaThabang Mathebula lwendlala eGwanda


text:
HARARE—
Umanisipala ukhuthaza ukubuyiselwa emsebenzini kwezisebenzi zeEasipark eziphakathi kokukhalala umsebenzi ethi inkokheli yalinkampani ayizange ilandele umthetho olondoloza amalungelo ezisebenzi ekuzixotsheni umsebenzi.
Lezi zisebenzi ze Easipack ezikhalala umsebenzi zikhuthaza uzulu weHarare ukuba angaze ahlawula imali yalapho okumiswa khona izimota bethi labo abasemgwaqweni okwamanje basebenza okungekho emthethweni.
Inkokheli zikamanisipala zikhuthaza inkokheli yeEasipark ukuba ilungisise loludubo ngesiphangiphangi ngoba sebelahlekelwe yimali kusukela ngolweSithathu.
Kubika intathelizindaba yeStudio 7 uMavis Gama ese Harare.
Udaba luka Mavis Gama lwezisebenzi zeEasipark


text:
Baya enkantolo abasolwa ngokufa kwesikhulu
2013-01-03 09:01
Polokwane - Bazovela ngaphambi kweNkantolo yeMantshi yaseMankweng abafana abathathu abasolwa ngokufa kwesikhulu sikahulumeni wase Limpopo.
Abasolwa baboshwa ngoLwesibili, mayelana nokubulawa kuka-Ephraim Mashiane, 54, obengumqondisi eMnyangweni wezokuThuthukiswa koMnotho esifundazweni, kusho okhulumela amaphoyisa uBrigadier Hangwani Mulaudzi.
UMashiane wanyamalala mhla lulunye kuSeptemba ngo 2012, kwatholakala imoto yakhe ishisiwe eGa-Mothapo, endaweni eqhele ngo-35km ePolokwane.
Isidumbu sakhe sona satholakala sintanta edamini iSchoonoord, eSekhukhune.
Abasolwa abane baseminyakeni ephakathi kuka-16 no-19 ubudala kuthi oyedwa abe neminyaka engu-20 ubudala.
Ayikazeki imbangela yokubulala.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Impilo kaChavez isiqubule imibuzo
2012-11-29 07:30
Caracas/Havana - UMengameli waseVenezuela uHugo Chavez ubuyele eCuba ukuyothola ukwelashelwa isifo somdlavuza, nosekuqubule imibuzo ngokuphatha kwakhe njengoba impilo yakhe ibukeka intenga.
Kulandela amasonto engaveli emehlweni omphakathi, uChavez, 58, umemezele encwadini ngoLwesibili ukuthi uya eHavana ukuyothola ukwelashwa okwaziwa nge-hyperbaric oxygenation - nokuwuhlelo olusetshenziselwa ukunqanda ukuvuthuka kwamathambo okwenziwa yi-radiation therapy.
UChavez unobudlelwano obuhle nalabo ababengabaholi baseCuba, nalowo osaphethe manje, okunguFidel noRaul Castro.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Reuters


text:
Uthule du uReddy ngayiboleka uZuma
2012-11-20 16:28
Durban - Usomabhizinisi waseThekwini uVivian Reddy ongumngani wokuqina kaMengameli uJacob Zuma, unqabile ukudalula ukuthi malini ayiboleka uZuma kuze ezolungisa umuzi wakhe oseNkandla.
"Engikwenza nomengameli akuhlangene nabanye abantu, kuphakathi kwethu sobabili. Angizimisele ukuthi ngidalule konke ngobudlelwano bethu, ngaphandle nje kokuqinisekisa imali engu-R500 000 eyavezwa ngesikhathi kuqhubeka icala lenkohlakalo likaShabir Shaik," kusho uReddy.
Ubufakazi obavela ngesikhathi kuqulwa icala lenkohlakalo likaShaik, baveza ukuthi uReddy wakhokha imali engu-R90 000, ekhokhela omunye wemizi kaZuma ngonyaka ka-2002.
UReddy uveze ukuthi uZuma wamkhokhela yonke imali abe emkweleta yona, wathi uphinde wamboleka enye imali yokulungiswa komuzi wakhe oseNkandla.
UShaik ubuzwe ngendima abe nayo ekwakhiweni komuzi waseNkandla wathi akukho nokuncane akufakile kulesi sakhiwo.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Akuhlukunyezwa isifazane sodwa -Umbono
2012-11-27 14:13
Cape Town - INingizimu Afrika isemkhankasweni wokukhuthaza ukuphikisa ukuhlukunyezwa kwabesifazane nezingane.
Umkhankaso lona ubizwa nge-16 Days of Activism for No Violence Against Women and Children, abafundi bathi unyaka nonyaka kukhulunywa ngokuhlukunyezwa kwabesifazane, ekubeni kungasibo kuphela abahlulunyezwayo.
Abanye babo bathi akusukunyelwe nabesifazane abangabahlukumezi kuphinde kukhunjulwe amadoda ahlukunyezwayo.
Bongumusa Mso Mkhize uthe: Mina sengakhathala njalo nje kukhulunywa ngokuhlukunyezwa kwabantu besifazane nezingane, amadoda ashyelwani ngaphandle?
Yeyi ayahlukunyezwa amadoda lana ngaphandle, bayawagana abanye benze sengazathi bayawathanda kanti bagaqele amafa awo kuthi kungakapheli ngisho isikhathi esingakanani, indoda isikhandelwe itulo iyabulawa noma kufakwe isehlukaniso, isale ingenalutho.
Sonke siyahlukunyezwa ngifisa sifakwe sonke kulo-16 Days of activism ngoba namadoda ayashaywa, okwawo kunzima kakhulu ngoba awaphumeli obala, akhalela ngaphakathi.
UPhumla Ndadana uthe: Abantu abahlukunyezwayo kumele baphumele obala, luyatholakala usizo ngaphandle.
S Percy Ngidi uthe: Ngicabanga ukuthi uhulumeni kumele angenelele odabeli lwelobolo ,kunabantu ofike ushade nabo mese becabanga ukuthi nabamafa.
UMusa Mathe OPongolo KwaGabela uthe: Uhulumeni uthini ngomama abalahla izingane emigqomeni kadoti, uthini ngosisi abazala izingane maqede bezishiye nogogo bengabaniki nemali yeqolo, uthini ngabafazi ababulala amadoda ngoba befuna izimali, uthini ngamadoda abahloniphayo abesifazane nezingane?
UQueenthandeka Thandeka uthe: Siyacela ukuba abantu babheke izingane nogogo bengashiwa bodwa ezindlini ngoba kukhona laba abagangile.
Uthini wena ngalo mkhankaso, ungakhuluma uthini nomuntu obhekene nenkinga yokuhlukumeza noma yokuhlukunyezwa?
Sasise ku-isizulu@news24.com
Disclaimer:
INews24 iqhakambisa ukukhuluma ngokukhululeka nokuzwakaliswa kwemibono
eyahlukene. Lokho kuchaza ukuthi imibono yababhali bezingosi eshicilelwe
kuNews24, akuyona imibono yeNews24.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
Mhlampe ngingamyeka ongijolelayo - Umbono
2012-11-14 16:22
Cape Town - Umfundi wase-University of the North West uboshiwe mayelana necala lokugwaza abulale isoka lakhe, ngemuva kokuthola ukuthi limbhanqile.
Kuthiwa intombi ifice uJerick Mokgabi, 23, enenye intombi embhedeni.
Abafundi basho ukuthi bangenza njani uma kungenzeka bazithele entweni ethi ayifane nalena.
UNombuso Mpisane uthe: Mina ngingaphuma ngiyoshaywa umoya, ngemuva kwalokho ngicele ukwazi uma ngisathandwa ngoba kungenzeka ukuthi ubelingekile, bese ngiyamxolela.
empeleni batholakalaphi abantu abamsulwa ngoba nasencwadini engcwele imbala babekhona abantu abangathembekile.
UThandah Mangamahle Msomi uthe: Ngingayeka umuntu aqhubeke nobumnandi bakhe, ngingaphuma ngibashiye kanjalo.
UTho Mtimande uthe: Kumele umutnu amukele, okunye akumele ufike ungabizwanga ngoba uzohlangana nezimbila zithutha.
Umuntu oyedwa usuke unenhlanhla, abantu abathembekile othandweni.
UBulelwa Parara Belekazi Mdindela uthe: Cha bantu lihle nje iqiniso mina ngingamulahla, uzongilethela ingculaza ngibhekile phela lomuntu.
Umuntu ojolayo akasoze ashintsha.
ULungile Nto Nkosi uthe: Angeke ngimbulale kodwa ngingakhala kugcine kudlulile.
UKhulumani Ndebele uthe: Mina engingakwenza ukumbonga ngokujngichithela isikhathi, lokho ngokwenza noma inhliziyio yibe iphukule.
UFikiswa Baai uthe: Mina ngeke ngimuyeke, ngingazijolela uma engibhaqa bese ngithi ngifundiswe uyena manje ikuphi inkinga ngoba ngenza into enhle naye ayenzayo bese kuthi lapho ezisola khona ethi masilungise mina ngimuyeke khona ezozwa ubuhlungu lobu angizwise bona.
Disclaimer:
INews24 iqhakambisa ukukhuluma ngokukhululeka nokuzwakaliswa kwemibono
eyahlukene. Lokho kuchaza ukuthi imibono yababhali bezingosi eshicilelwe
kuNews24, akuyona imibono yeNews24.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
Umama ubulale ingane, wazilengisa
2012-11-28 10:03
Johannesburg - Owesifazane wase-Atteridgeville, ePitoli, usolwa ngokuklinya abulale indodakazi yakhe, 8, ngaphambi kokuzikhunga ekhaya labo, kusho umbiko weSowetan.
Umyeni wakhe, noyiphoyisa esiteshini sendawo, uzithele kulezi zidumbu ngesikhathi ebuya emsebenzini ngoMsombuluko ngabo-18:15.
Ngesikhathi amaphoyisa efika endaweni yesehlakalo athole isidumbu sikankosikazi, 41, silenga.
Lo ubengumama ohlala ekhaya.
UCaptain Thomas Mufamadi uthe bathole isidumbu sengane "okusolakala ukuthi inklinyiwe" sisembhedeni wayo egumbini lokulala.
UMufamadi uthe imbangela yalokhu ayaziwa, kodwa uphenyo luyaqhubeka.
Uchaze lesi sigameko "njengesidabukisayo nebesingalindelekile".
"Isiteshi samaphoyisa sizomeseka lowo olahlekelwe ngalesi sikhathi esinzima," kusho uMufamadi.
- Landela
IzindabaNews24 kuTwitter
- News24


text:
Baphendule igaraji inkulisa yabantwanaComment on this story
LUNGI LANGA
UTHANDO lwabantwana nesifiso sokubabona behleli endaweni ephephile kudale ukuthi umama nendodakazi baseMlazi baphendule igaraji labo inkulisa.
Uma umi ngaphandle kwekhaya lakwaNtuli kwa-N eMlazi uzwa ukuchwaza kwezingane ezincane okukubingelela usangena esangweni.
UNksz Nompumelelo “Mpu” Ntuli (28) uthe uhleko lwabantwana nokugcwala kwabo egcekeni yimpilo asebeyijwayele kuleli khaya.
Zazigcwala igceke nangaphambi kokuvulwa kwenkulisa abayivule nomama wakhe uNkk Thoko Ntuli (65), ebizwa ngeNtokozo Creche and Day Care Centre.
“Umama ubevame ukuzwa omama bezingane abasuke beze emtholampilo oseduze bekhala ngokuthi abanamuntu abangashiya kuye izingane zabo uma bethola amatoho ngoba izinkulisa zikude kakhulu kunabo,” kusho uNksz Ntuli.
Umama kaNksz Ntuli owayenguthishanhloko esikoleni samabanga aphansi, iSithokoziso eMlazi waveza isifiso sakhe sokubasiza laba bantwana okwaholela ekutheni igaraji lakulo muzi liphendulwe inkulisa.
Yize kube ngumcabango obe khona kudala uze waphumelela ngoFebhuwari kulo nyaka.
Esikhathini esincane beqalile ukusebenza sebethole ukwesekwa emphakathini abasebenza kuwo.
“Siqale ngezingane ezintathu ngoFebhuwari kulo nyaka, manje sezinezingane ezingu-35. Umphakathi wakule ndawo uyayiseka inkulisa futhi siyabonakala isidingo sayo,” kusho uNksz Ntuli.
Njengoba inkulisa isezinhlelweni zokubhalisa noMnyango wokuThuthukiswa koMphakathi kuyaphoqa ukuthi konke abakwenzela inkulisa bakwenze beshaya emaphaketheni abo.
Ukudla nakho konke kuthengwa yibo, bakhokhele nothisha ababili abayisipesheli, abaqeqeshelwe ukuhlala nabantwana abancane.
UNksz Ntuli uthe bakubona kumqoka ukuthi bathole abantu abaqeqeshiwe nabasaqhubeka nokuzicija ezifundweni zokunaka abantwana ukuthi kube yibo abenza lo msebenzi ngoba ukuthatha noma ngubani kungaholela ekuhlukumezekeni kwezingane.
“Kubalulekile kithina ukuthi izingane zifunde futhi zihlale endaweni enemfudumalo. Uma uthatha umuntu ongacijiwe ekubhekeni abantwana abancane bagcina sebehlukumezeka uzwe sekuthiwa bayashaywa,” kusho uNksz Ntuli.
Uthe umuntu oqeqeshiwe ekubhekeni abantwana uyazi ukuthi zikhona ezinye izindlela zokubuyisela ingane emgqeni ungasebenzisanga induku.
Njengamanje othisha babantwana uNksz Nonhlanhla Ngubane noNksz Wendy Zama.
Izifiso zikaNksz Ntuli nonina azikafezeki ngokuphelele, ngenxa yokwanda kwabantwana. Bafisa engathi bangabahlukanisa ngeminyaka ngoba izinto abazifundayo zihlukaniswe ngokweminyaka.
Okunye ngukuthola ibhodi elilotshwe igama lenkulisa elizocacisa nakunoma ngubani odlulayo ukuthi banenkulisa.
Lapho izinkulisa eziningi zimba eqolo eyabo bazamile ukuthi ingabizi ngoba iningi labazali abathembele kuyo bahola isibonelelo sabantwa-na, abanye babamba amatoho.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Owabulawa wayecuthelwe ebhange
2013-02-28 14:02
Bloemfontein – Inkantolo itshelwe ukuthi owesilisa owaphangwa wabulawa, wabonakala esebhange elandelwa ngabasolwa ngaphambi kokuba ahlaselwe.
UMbuso usola ukuthi uGerhard Fourie, 44, wabanjwa inkunzi wabulawa ngu-Amos Limba, 35, noLowambo Tete, 33, abamlandela eya emsebenzini ngemuva kokuba ebuya kokhipha imali engu-R12 000 ebhange, kubike iVolksblad.
UFourie wabanjwa inkunzi wabulawa ngo-Ephreli 2012.
Amakhamera asebhange abonise abasolwa bemi ngemuva kukamufi kulayini wasebhange.
Amakhamera abonise indlela uTete ayekhuluma ngayo nomsebenzi wasebhange ngaphambi kokuba alandele ngokushesha uFourie esephuma ebhange.
Kufakaze isisebenzi sasebhange, sathi uTete wabuza u-cashier umbuzo ongacacile ngemuva kwalokho waphuma engenzanga lutho.
Bobabili laba bayaphika ukuthi banesandla kuleli cala.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Bafuna ukubuyela emsebenzini abasinda kusha
2012-12-03 12:02
Dhaka - Izitolo ezinkulu zezingubo sezikhombise ukungahambisani nefemu yaseBangladesh yendwangu okwashona khona abasebenzi abangu-112 ngenxa yomlilo ngenyanga edlule, kodwa abasinda ababoni ngokufanayo. Ngeke bakwazi ukuhlala emakhaya.
Amafemu afana naleyo eyasha ngoNovemba 24 awandile kanti abantu baphila ngawo kuleliya lizwe elikhungethwe ububha, njengoba manje iningi labasebenzi abangaphezulu kuka- 1 200 abasinda selisele lingenamisebenzi.
Ngisho noDipa Akter, owaphuma ngewindi esitezi sesithathu ufuna ukubuyela eTazreen Fashions.
"Uma abaphathi befemu beyivula futhi ifemu maduzane, sizophindela siyosebenza," kusho lo msebenzi oneminyaka engu-19 ubudala.
"Uma ivalwa isikhathi eside kuzomele sizame ukubheka ezinye izindlela."
Kwaphela imizuzu engu-25 u-Akter ezama ukwehla aye ezansi kodwa ngenxa yentuthu akakwazanga waze waphoqeleka ukuba aphume ngewindi, kanti uthi yayingasekho enye indlela ayengenza ngayo."
Kumanje akakwazi ukuhamba kahle.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Sapa - AP


text:
Kuboshwe abanikazi befemu eBangladesh
2013-01-30 14:04
Dhaka - Zibakhalele abanikazi ababili befemu yendwangu lapho umlilo ubulale khona abasebenzi abayisikhombisa ngempelasonto, ngamacala obudedengu, kusho okhulumela amaphoyisa ngoLwesithathu.
UZakir Ahmed, nonguSihlalo weSmart Export Garment Factory eDhaka, noMohammad Sharif Ahmed, onguMqondisi Jikelele baboshwe ngoLwesibili ebusuku ngokuhluleka ukuhambisana nemigomo yezokuphepha, kusho umsizi kakhomishana wamaphoyisa uGazi Rabiul Islam.
Umlilo uqubuke ngoMgqibelo efemini, kwashona abasebenzi abayisikhombisa kwathi abangu-15 balimala.
U-Altaf Hossain, nongubaba wesinye sezisulu, uvule icala emaphoyiseni ekhala ngokuthi isango lokuphuma uma kunezimo eziphuthumayo, belikhiyiwe ngesikhathi kuqala lo mlilo.
NgoNovemba, kwashona abasebenzi abangu-112 ngesikhathi kuqubuka umlilo efemini ekhona eDhaka, nokwavusa imibuzo ngokuphepha kwamafemu eBangladesh.
- Landela
IzindabaNews24 kuTwitter
- Sapa - AFP


text:
Amaphoyisa kumele aqeqeshelwe izidubedube - Popcru
2012-11-16 14:03
Johannesburg - Amaphoyisa kumele aqeqeshelwe ukubhekana nothuthuva uma luqubuka emphakathini ngenxa yemibhikisho, kusho umengameli weSA Policing Union (Sapu) uMpho Kwinika ngoLwesihlanu.
"Amaphoyisa ayahluleka ukubhekana nezixuku zababhikishi ngendlela yakhona uma kunodlame emphakathini," kusho uKwinika ePitoli ngesikhathi kunomhlangano weSapu.
"Amaphoyisa akumele abonakale njengezitha zabantu."
UKwinika uthe imiphakathi ihlale isebenzisa udlame uma kunombhikisho.
Uthe inyunyana ikhathazekile ngokuthi akukho okufanele okwenziwayo mayelana nokuqeqesha amaphoyisa ekutheni abhekane kanjani nodlame lwababhikishi.
EWestern Cape kushone umuntu oyedwa ngesikhathi kunombhiksho wabasebenzi basemapulazini bekhala ngamaholo nezindawo zokuhlala ezingekho ezingeni.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Wayesekhaya uMngeni ngobusuku bokubulala - Ufakazi
2012-10-29 14:03
Cape Town - Umsolwa ecaleni lokubulawa komshadikazi u-Anni Dewani, wabukela umabonakude waphuza notshwala ehlezi nabangani, ngelanga ekwabulawa ngalo uDewani, kusho ubufakazi obethulwe eNkantolo eNkulu eKapa.
UNombulelo Mato, 24, utshele inkantolo wathi yena nomngani wakhe uKhuselwa kanye nesoka lomngani uXolile Mngeni, babesekhaya kubo, ngobusuku bomhlaka-13 Novemba 2010.
"UMngeni wafika ehamba nomngani wakhe ngezithuba zawo-21:00 kuya ko-22:00," kusho ufakazi.
Ufakazi utshele inkantolo wathi intombi kaMngeni, uKhuselwa, wase evele esekubo ngoba babehlele ukuthi uzochitha khona impelasonto.
UMngeni uyawaphika wonke amacala abhekene nawo, ahlanganisa elokuthumba, elokubamba inkunzi kanye nelokubulala uDewani.
Icala liyaqhubeka.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
I-IFP ihlwithe i-ANC iNkandla okhethweni
2012-12-06 10:02
Johannesburg - I-IFP ikwazile ukuthatha iwadi ye-ANC okhethweni lokuchibiyela eNkandla, KwaZulu-Natal, nalapho kudabuka khona uMengameli Jacob Zuma, ngokwemiphumela ededelwe yi-Independent Electoral
Commission.
OweNkatha Freedom Party, uThembinkosi Francis Nxumalo, unqobe ngamavoti angu-54.99%.
Le wadi ibingaphansi kwe-African National
Congress, nebimelwe nguBongumenzi Mninimuzi Ngcobo, nowathola amavoti angaphansi kuka-50% ngesikhathi edla umhlanganiso ngokhetho olwedlule.
INkandla ike yaba sezindabeni kamuva njengoba kuzolungiswa umuzi kaZuma ngemali engaphezu kuka-R200 million.
Lolu daba luyaphenywa kumanje ithimba elajutshwa nguMnyango wezemiSebenzi yoMphakathi.
Isikhala kule wadi yaseNkandla savuleka ngemuva kokushona kwekhansela ngemuva kokugula.
Iwadi ebibangwa kakhulu KwaMshu inqotshwe yi-IFP.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Ugesi ushokhe umsebenzi eMooi River
2012-12-28 10:02
Lunga Biyela, The Witness
Durban - Umsebenzi wasepulazini eMooi River ushonile ngemuva kokubanjwa wugesi ngesikhathi ethinta intambo kagesi ebilengela phansi kakhulu ngoLwesine.
UTrevor Mabaso, 35, ubebheka amathayi kagandaganda abewushayela ngesikhathi ehlangabezana nale ntambo.
Utholakala elele phansi kukagandaganda ngumqashi wakhe uChris Vickers, nothi lesi sigameko simthuse kakhulu.
“Utholwe yimi ngesikhathi ngiyobheka ukuqhubeka komsebenzi," kusho uVickers.
Uthi ubuhlungu ngoMabaso ngoba ubengumsebenzi oqotho.
Owamaphoyisa uCaptain Thulani Zwane uthe kuvulwe icala ngokufa komuntu kanti kuqhubeka uphenyo.
- Landela
IzindabaNews24 kuTwitter
- The Witness


text:
Uthi ukhathazekile uGraça Machel
2012-12-11 07:41
Johannesburg - Unkosikazi waloyo owabe enguMengameli wezwe uNelson Mandela, uthi kubuhlungu ukubona impilo yomyeni wakhe iya ngokuya iba yimbi.
UGraça Machel usho lokhu ekhuluma nabezindaba ze-eNCA, wathi kubuhlungu ukubuka utata eya ephela emehlweni akhe.
UMadiba usagcinwe esibhedlela, kusukela angena ngoMgqibelo.
Umbiko kahulumeni uthi utata uyahlolwa njengokwejwayelekile, kanti abantu akudingekile babe nokwethuka.
NgoMsombuluko uNgqongqoshe woMnyango wezokuVikela uNosiviwe Mapisa-Nqakula ume wakhuluma nabezindaba,
ngaphandle kwesibheslela soMbutho i-1 Military Hospital, ePitoli, wathi utata uqhuba kangcono.
NgeSonto ekuseni, uMengameli wezwe uJacob Zuma uhambele uMandela esibhedlela wathi umfice esesimweni esigculisayo.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
Kuchazwa ngokufa kwabantu eMexico
2013-02-05 10:02
Mexico City - Ukuqhuma okwabulala abantu abangu-37 ekomkhulu lefemu engaphansi koMbuso eMexico kuthiwa yadalwa ukubuthelana kwegesi, kusho izikhulu ngoMsombuluko, zithi kwakungasona isigameko sokuhlasela ngebhomu.
Lesi simemezelo siza ngemuva kwezinsuku ezimbili kwenzeke lesi sibhicongo, ekomkhulu lakwaPemex enkabeni yeMexico City.
Lokhu kuqhuma kwacekela phansi ibhilidi ngoLwesine, kwalimala abantu abangu-120.
"Sikwazile ukuthola ukuthi ukuqhuma lokhu kwadalwa ukubuthelana kwegesi," kusho ummeli uJesus Murillo Karam etshela isithangami sabezindaba.
Kuthiwa le gesi yase ihlangana nenhlansi, nokwadala ukuqhuma okwabulala abantu abangu-37.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Sapa - AFP


text:
Ngizomphumuza uMajoro - Igesund
2013-01-25 12:01
Johannesburg - Umqeqeshi uGordon Igesund akazimisele ngokuhlela uLehlohonolo Majoro emdlalweni wokugcina kaGroup A uma iBafana Bafana isitholana phezulu neMorocco, ukuze alulame ngokugcwele kulandela ukulimala ngesikhathi ezakhe ziguqisa i-Angola ngo 2-0, kubika iKickOff.com.
Izindaba ezimnandi zithi uKagiso Dikgacoi noLerato Chabangu sebeluleme ngemuva kokuphuthwa ngumdlalo we-Angola ngenxa yokulimala.
U-Igesund umile kwelokuthi uzohlela la badlali kuphela uma esexhumene nodokotela ukuze azi ukuthi sithini isimo sezempilo.
"Ngizowuthola kusihlwa noma ngoMgqibelo umbiko ngoKagisho Dikgacoi noChabangu kanti ngethemba ukuthi kuzoba yizindaba ezinhle, hhayi ngoba ngifuna ukubafaka esikwatini kepha ngifuna ukukwazi ukuthi ngibe nabadlali abaningi engingakhetha kubo," esho.
"UMajoro, noma kungathiwa ukulungele ukudlala, angifuni ukuthatha amashansi ngaye ngoba angifuni aphinde alimale, nokungasibuyisela emuva."
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Abalimi bazama ukulaya uhulumeni - Cosatu
2013-02-08 16:31
Johannesburg - Ukudilizwa kwabasebenzi basemapulazini kuyizindlela zokulaya uhulumeni, kusho umfelandawonye wezinyunyana zabasebenzi iCongress of SA Trade Unions.
Lokhu kushiwo ngunobhala weCosatu eWestern Cape uTony
Ehrenreich.
Balinganisela ku-2000 abasebenzi basemapulazini abanikezwe izaziso zokuthi bangase baphelelwe ngumsebenzi, kusho umbiko weBusiness Day, ngoLwesine.
Ngokusho kwenyunyana yabasebenzi i-TAU SA, abanikazi bamapulazi abanawo amandla okukhokha isamba esibuyekeziwe esingu-R105, esaphasiswa nguNgqongqoshe wezabaSebenzi uMildred Oliphant.
U-Ehrenreich uthe abalimi kumele bayeke umbono lona ohlongozwayo.
"Abalimi abangeke bakwazi ukuholela abasebenzi babo imali ephasisiwe, kumele bacele usizo njengoba umthetho ubavumela. Akukho mlimi okhona njengamanje osebhale incwadi ecela usizo."
Abalimi basemapulazini aseWestern Cape, bangena esitelekeni samaholo ngonyaka owedlule, bathi bafuna kwenyuswe umholo wabo usuke ku-R69 uye ku-R150 ngosuku.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Unikwe ibheyili yesigidi uPistorius
2013-02-22 16:36
Pretoria - IMantshi eNkantolo yasePitoli uDesmond Nair unikeze u-Oscar Pistorius ibheyili ka-R1 million, eqala ngokuthemeleza elanda ubufakazi kusukela ngosuku lwesehlakalo.
Uye wadlula wakhumbula amacala akudala athi awafane naleli elibhekene nomsolwa, waye wayongena ezimpahleni zikamsolwa kanye namanani azo.
UPistorius ubhekene necala lokubulala intombi yakhe engunobuhle uReeva Steenkamp, owadutshulwa wabulawa esemzini kaPistorius mhlaka-14 Febhuwari.
"Okwamanje angeke ngathi umsolwa wakuhlela ukubulala intombi yakhe, nokho kuyangikhathaza ukuthi kwenzeka kanjani ukuthi azibeke engcupheni yokulimala ngesikhathi esola ukuthi kunesigebengu endlini," kusho uNair endlalela isinqumo.
Umndeni kaPistorius ubuhlanganisa nobhuti wakhe omdala uCarl, kube ngudadewabo u-Aimee, abakade bengebahle kahle ebusweni ngesikhathi kufundwa isinqumo.
-“Like”
ikhasi lethu kuFacebook ukuze uthole izindaba ngolimi lwakho
-Landela
IzindabaNews24 kuTwitter


text:
Kushone izaguga emlilweni
2012-09-03 10:03
Johannesburg - Abashadikazi asebekhulile bashe bangqongqa eNaboomspruit endaweni yezivakashi ebizwa ngeSondela ngaseBela-Bela, kubika iphephandaba iBeeld.
Kuthiwa umlilo uqubuke ngoMgqibelo ngaphandle kwale ndawo ehlala izivakashi, nokho wahamba ngesivinini wangena nangaphakathi, kuthiwa nabanye behlulekile ukuhlenga impahla yabo.
Abasebenzi baseSondela bakwaze ukuhlenga izivakashi ezingu-500 nokho kwaba nzima ukufinyelela ku-Ig van Rooyen, 76, nomkakhe uNita, 75, kusho iphephandaba.
Ngokusho kuka-Ian Jansen van Rensburg, oyimenenja yaseSondela, abashonile bebehlala nomfowabo kaNita, naye ozitshele ukuthi bamlandelile ngesikhathi ebaleka ephumela ngaphandle.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- SAPA


text:
Ugogo ogulayo useduke izinyanga ezimbiliComment on this story
PHUMLILE NTSELE
SEWUFISA ukuthola ithambo ukuze uzingcwabele lona umndeni kagogo osemdala ogula ngekhanda osekuphele izinyanga ezimbili aduka ngemuva kokuthi ephume emotweni wangabe esabuya.
UNkk Balandulile Gombela (83) (osesithombeni) waseHighflats wanyamalala ngemuva kokushiywa yedwa emotweni kuyokhithizwa enxanxatheleni yezitolo eToti Mall ngamaholidi kakhisimusi.
UMnuz Bongani Gombela indodana kagogo uthi okumkhathaza kakhulu wukuthi kwenzeka konke lokhu nje unina ubedla amaphilisi okugula ngekhanda ngesikhathi elahleka nokwenza bashaywe wuvalo lokuthi kungabe ukugula kwakhe kunjani lapho ekhona.
“Ngahamba nomama ngiyothengela ukhisimusi ngamshiya emotweni ngokwazi ukuthi akekho esimeni esikahle sempilo ngathi ngibuya wayengasekho emotweni,” kusho uGombela.
Uthi wamemeza ecela usizo kwababeseduze kwemoto ebabuza ukuthi abazange yini babone ugogo ukuthi uphume emotweni washonaphi kodwa akazange aluthole usizo nalapho wagcwala idolobha emthungatha kodwa akazange amfanise nakancane.
Uthi akaqondi ukuthi kwenzekani kunina amchaze njengomuntu obengasuki eduze nabo ikakhulukazi uma kuhanjiwe.
Uthi kungenzeka ukuthi waxinwa wumshobingo wase ephuma emotweni ngenhloso yokuthola izindlu zangasese ukuze azikhulule kodwa wagcina eduka unomphelo kwazise ukuthi vele akaphilile kahle.
Uthi sebehambele izinyanga beyobheka ukuthi ngabe kwenzekani kanjalo nasemakhazeni kodwa do usizo.
“Ngawabikela amaphoyisa ngesigameko sonke ase evula idokodo lokulahleka komuntu esiteshini samaphoyisa eSiphingo.
Okhulumela amaphoyisa KwaZulu-Natal, uCaptain Thulani Zwane, ukuqinisekisile ukuvulwa kwedokodo lokuduka kwalo gogo. “Amaphoyisa awakawutholi umkhondo luyaqhubeka uphenyo,” kusho uCaptain Zwane.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Kushone umfundi engozini eKZN
2011-10-18 11:35
Indhrannie Pillay and Ginisile Ndovela, The Witness
Pietermaritzburg - Umfana wesikole, 9, ushonile emuva kokuthi iveni abehamba ngayo itholana phezulu netekisi ngasesitobhini sebhasi kwaNgwabe eBhobhoyi ngoMsombuluko ekuseni, KwaZulu-Natal.
ULieutenant Colonel Zandra Wiid uthe imibiko eqhamuke endawnei yesehlakalo ngale ngozi ithe iveni ethutha izingane zesikole ingenwe yitekisi mahlanze.
"Kuthiwa iveni ibithatha ijika kuJesus Road ngesikhathi ingenwa yitekisi. Ingane ibe isilahleleka ngaphandle, yashona."
Kulimale abanye abagibeli abayisihlanu kule ngozi baphuthunyiswa eMurchison Hospital.
Kuvulwe icala lokubulala ngokungenhloso kanti akukaboshwa muntu.
– "Like" ikhasi lethu ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter (@IzindabaNews24).
- The Witness


text:
WASHINGTON DC— Isikhulumi senhloko kahulumende. uMnumzana Morgan Tsvangirai, uMnumzana Luke Tamborinyoka, owehlelwe yengozi yomgwaqo emadabuka kusa ngempelasonto ubikwa esengcono esibhedlela se Avenues Clinic eHarare njalo usekhitshwe impompi kade zimncedisa ukuphefumula.
UTamborinyoka, owake wasebenzela iphephandaba le The Daily News ulimele kakubi ekhanda wephuka imbambo lapho imota yakhe yohlobo lwe Toyota Prado ihle yadubuka ivili yagengquka kathathu. Abanye abakade besemoteni le babikwa bengalimalanga kakhulu.
Unobhala jikelele weMDC-T, kuhlangothi lwabatsha, uMnu. Promise Mkhwananzi utshele uChris Gande weStudio 7 ukuthi basabhekane lempilo ka Tamborinyoka andubana bekhangele imbangela yengozi le.


text:
I-FNB ikhalaza ngeStandard Bank
2012-03-23 10:01
Johannesburg - Ibhange iFirst National Bank selivule icala ngaphansi kwabaqondisi bezokukhangisa i-Advertising Standards Authority, bekhalaza ngesikhangisi sebhange iStandard Bank.
Isikhangisi sithi amakhasimende angonga imali efinyelela ku-50% ekhokhelwa yibhange.
"Ibhange iStandard Bank, limemezele ukuthi amakhasimende angonga imali efike ku-50%, kusuka ngenyanga ka-Ephreli. Bathembisa into engekho, lokhu akwamukelekile emigomweni yezokukhangisa," kusho uBernice Samuels, isikhulu sebhange iFNB.
"Akukho okuningi okuchazwa yisikhangisi. Lokhu kusenza sibe ngesedukisayo,"
kusho uSamuels.
Isikhulu esiphezulu ebhange iStandard Bank, uPeter Schlebusch, uthi bebelindele ukuthi izimbangi zabo zifake isikhalazo.
– "Like" ikhasi lethu ku-Facebook uze ukwazi ukujoyina inkulumo
ngolimi lwakho.
– Landela IzindabaNews24 kuTwitter (@IzindabaNews24).
- News 24


text:
Ibhasi lezivakashi engozini eCalifornia
2013-02-04 12:00
Yucaipa - Ibhasi lezivakashi lishayisane neloli emgwaqeni omkhulu osezintabeni zasendaweni yasemakhaya eSouthern California, kwashona abantu abayisishiyagalombili kwathi abanye balimala, kusho iziphathimandla.
Le ngozi yenzeke ngezithuba zabo- 18:30. ngeSonto kanti ihlanganisa ibhasi lezivakashi, iloli ebelidonsa isigedla nemoto, kusho iphoyisa lomgwaqo eCalifornia, uMario Lopez.
Ukuqinisekisile ntambama ngeSonto ukuthi kushone abantu abayisishiyagalombili kwathi abanye abaningi bathola ukulimala.
Okhulumela abezicishamlilo u-Eric Sherwin uthe bangu-27 abantu abalashelwe endaweni yesehlakalo. Kanti kukhona abalimale kakhulu nalabo abathole imihuzuko.
Abantu bebesakhishwa ebhasini ngemuva kwehora kwenzeke ingozi, kanti futhi abatakuli bebesabheka abanye okungenzeka ukuba basavaleleke ngaphakathi.
- Landela
IzindabaNews24 kuTwitter
- Sapa - AP


text:
Kuzocatshangelwa abahlali eThekwini
2012-07-17 16:51
Durban - Umnyango wezokuHlaliswa kwaBantu KwaZulu-Natali uzohlangana noMasipala waseThekwini ukuzama ukuthola ukuthi kungabanjiswanwa kanjani emizamweni yokuhambisa intuthuko kubantu abalinganiselwa ku-400 basemikhukhwini eyakhele iTheku.
Abezindaba zeNewswatch bathe iMeya uJames Nxumalo ekanye noNgqongqoshe woMnyango wezokuHlaliswa kwaBantu uRavi Pillay, babambe izingxoxo ngemuva kokuhambela abahlali basemikhukhwini yaku-Kennedy Road.
Balinganiselwa ku-50 abantu abasale dengwane ngesikhathi kuhlasela umlilo kulemikhukhu ngeSonto.
"Sidinga izindlu; sesikhathele- zonke izinsuku sivika imililo," kusho omunye wabahlalil.
Umasipala kuthiwa usubeke eceleni izigidi, ukulungiselela abahlali basemikhukhwini.
Isikhulu sikamasipala uNigel Gumede uthe abahlali nabo banendima ekumele bayidlale.
"Njalo uma kukhona okuqalwa ngumasipala, kubakhona izinkinga ezibe seziqubuka. Abantu akumele bameme abangani babo abazofika babe ngo'siyayinyomfa - lokho kuyawuphazamisa umsebenzi kamasipala."
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
Iyahluka imibono ngokutakulwa kwelaseSwazini
2011-08-04 11:55
Johannesburg - Iqembu i-Azanian Poeple's Organisation (Azapo) lisamukele isenzo sezwe lakuleli sokuboleka elaseSwazini imali engango-R2.4bn, njengoba iYoung Communist League (YCL) nePopcru besihlabile isinqumo seBhange loMbuso.
"I-Azapo icela ukuthi uhulumeni wakuleli asungule ithimba elizokwakhiwa yinxusa laseSwazini elikuleli, nelakuleli eliseSwazini ukuze kuqinisekiswe ukuthi imibandlela ehambisana nale mali iyalandelwa futhi iyahlonishwa," kusho okhulumela i-Azapo uGaontebale Nodoba esitatimendeni.
Kodwa iYCL ithe "ikhubazeke kakhulu emoyeni" ngokubolekwa imali kwaleliya lizwe.
"Isimo leliya lizwe elikuso njengamanje sitshengisa ukuthi inkinga isekulawulweni kwezwe," kusho okhulumela iYCL uMafika Mndebele esitatimendeni.
Inyunyana iPolice and Prisons Civil Rights Union (Popcru) ithe uhulumeni waseSwazini awudingi ukutakulwa kulolu bishi okulo.
– "Like" ikhasi lethu ku-Facebook uze ukwazi ukujoyina inkulumo ngolimi lakho.
– Landela IzindabaNews24 kuTwitter.
- SAPA


text:
Sizoyishaya iNigeria - Ivory Coast
2013-02-01 16:20
Rustenburg - Isikhulu se-Ivory Coast uSabri Lamouchi uthi nakanjani bazowunqoba umdlalo wabo wangoMgqibelo, bese bedlulela kowamaSemifinal e-Africa Cup of Nations (Afcon).
Ama-Elephants azobhekana neNigeria, enkundleni yezemidlalo eRoyal Bafokeng Stadium, ePhokeng, ngeSonto.
"Mayelana nelukuluku kubadlali, konke kuhamba ngendlela. Basemfuthweni, siyilindele iNigeria,” kusho uLamouchi ngoLwesihlanu.
"Sizodlala ngamandla ethu wonke, ubaluleke kakhulu lo mdlalo kithi.”
I-Ivory Coast ingezinye zezethenjwa kulo mqhudelwano, uLamouchi uthi abadlali bazoqinisekisa ukuthi indebe ibuyela entshonalanga ne-Afrika, okokuqala kusukela ngo-1992.
"Akukho mfihlo esinayo, ukudlala nje ngokuzimisela bese kuhamba nenhlanhla.”
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Uzoqhudelana nehhashi uPistorius
2012-12-11 12:29
Cape Town - Isihlabani saseNingizimu Afrika sama-Olympic namaParalympic ku-400m u-Oscar Pistorius uzoncintisana nehhashi lase-Arab ejwahweni i‘Run like the Wind’, oyingxenye yomkhankaso i‘Definitely Able’ eDoha.
Umncintiswano lona kuhloswe ngawo ukuqhakambisa iqhaza elidlalwa abantu abakhubazekile emiphakathini.
UPistorius ubhale kwiTwitter wathi: "Ngizogijima nehhashi lase-Arab, ngoLwesithathu ebusuku, emkhankasweni i-runlikethewind eDoha. @DohaGOALS kuzoba yinto enkulu”
Ngokusho kuka-Jenni Smout, ekhuluma nabezindaba uPistorius uqhube wathi: "Amahhashi ase-Arab ayinto ebalulekile kubantu bendawo. Ngicabanga ukuthi kuzoba yinto emangalisayo nenhle.”
UPistorius uthe uwulungiselele lo mjaho, uphinde waqinisekisa ukuthi usazogijima eminye iminyaka emihlanu bese ethatha umhlalaphansi.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Basabisa ngokuphazamisa i-Afcon eThekwini
2013-01-22 10:02
Thamsanqa Magubane, The Witness
Durban - Abasebenzi baKwaZulu-Natal Emergency Medical Rescue Services basabisa ngokuphazamisa imidlalo ye-Africa Cup of Nation (Afcon), ezobanjelwa eThekwini, uma kungahlangatshezwana nezimfuno zabo.
Abasebenzi bathi kuzoma nse ukusebenza ngeSonto, uma sekudlala iNingizimu Afrika neMorocco, baphinde baphazamise umdlalo weMali neDemocratic Republic of Congo, ozokuba ngoMsombuluko.
Lokhu kuvele ngesikhathi abasebenzi bebhikisha eMgungundlovu, ngesikhathi kubhikisha abasebenzi abalinganiselwa ku-300.
“Sizophazamisa imidlalo uma singanikwa izimfuno zethu,” kusho okhulumela abasebenzi uSifiso Dlamini.
Abasebenzi bahambise uhlu lwezikhalazo esikhulwini ebesimele iHhovisi likaNdunankulu uVivani Made, kulindeleke ukuthi ihhovisi liphendule zingakadluli izinsuku eziyisikhombisa.
Umkhulumeli wekomidi elihlela imidlalo uSipho Sithole, akakwazanga ukuphawula, ethi bebengakezwa ngalezi zinsongo.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- The Witness


text:
Kubhikishe abakuleli eCuba
2013-02-22 08:33
Johannesburg - UNgqongqoshe wezeMpilo u-Aaron Motsoaledi usebhalele izitshudeni zakuleli ezenza izifundo zobudokotela eCuba incwadi, echaza ngokuthi uhulumeni umi kuphi ngesiteleka ezisingenele.
NgoFebhuwari 7, izitshudeni ezingu-187 kwezingu-1 200 zakuleli ezifundela ukuba ngodokotela eCuba zangena esitelekeni, kusho okhulumela uMnyango uJoe
Maila esitatimendeni.
Izikhalazo zabo zibandakanya ukuthi bafuna ukunyuselwa ngo-300% imali abanikezwa yona ukuba babhekane nezidingo ezincanyana, kuthunyelwe isikhulu kulo mkhakha eCuba, nokuthi abasafuni ukudla ukudla okunenyama yengulube.
“Ekubhekaneni nalolu daba uMnyango usola ukuthi kungenzeka ukuthi kukhona nenkinga yokushayisana kwemibono yamasiko, ukwamukeleka nokushintsha indawo, nokwenza kube nzima ukuthi abafundi babhekane nezifundo zabo," esho.
UMnyango ube usuthumela ithimba eCuba ukuyobhekana nale nkinga.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kweqe 17 weziboshwa e-Iraq
2012-03-23 12:03
Baghdad - Amaphoyisa ase-Iraq athi zingu-17 iziboshwa ezeqile ejele elisenhla nedolobha iBaghdad.
Iphoyisa uSarhat Qadir uthi ngoLwesihlanu, iziboshwa eziyishumi kulezi ezeqile bezidonsa izigwebo.
UQadir uthi iziboshwa zisebenzise izingubo zazo zokulala, zibambelela.
Kumanje amaphoyisa aphume inqina.
Idolobha ekweqe kulo iziboshwa liyisizinda sikawoyela, kunjalo liyisizinda sodlame phakathi kwamaqembu amathathu iKurds, ama-Arabs neTurkomen.
– "Like" ikhasi lethu ku-Facebook uze ukwazi ukujoyina inkulumo
ngolimi lwakho.
– Landela IzindabaNews24 kuTwitter (@IzindabaNews24).
- SAPA


text:
Abe-Samro bacobelele abaculi ngolwaziComment on this story
SIZWE BLOSE
INTSHA eningi ichazelwe ngokusebenza kwendima yomculo eThekwini ePlayhouse, ngoMgqibelo kaJuni 16. Abantu abasha bebephume ngobuningi babo bezozizwela ngokwenzeka emculweni. Okufike kwahlaluka ukuthi umculo awugcini nje ngokuba sestudiyo kumbe ngokuthi umculi ajabulise abantu esiteji.
Kulo mcimbi bekukhona abantu abebephuma ka-Samro abebekhuluma ngokubhaliswa komculo ukuze waziwe futhi ukhokhelwe ngokudlala kwawo emsakazweni, bebekhona futhi abebemele izinkampani zomculo abafana noNative Rhythms.
Kulo mcimbi ohambe kahle kakhulu, uNtsika Seoka we-hip-hop Sosha, uthe bafisa sengathi izithangami zomculo zalolu hlobo zingahlezi zikhona ngoba bona ziyabakha. “Abantu abaningi abazi ngomculo, lapha sifundiswe konke ngawo, akumele kugcinwe ngeSouth African Music Conference kwazise yona igxila koDJ, lo mcimbi bewamukela wonke umuntu osendimeni yomculo,” kuchaza uNtsika. Kulo mcimbi bekumele kunandise uZakwe kodwa ofike umcimbi sewuphelile kwagcina sekunandisa uDJ Happy Gal.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Kudlwengulwe ugogo, 91, eKZN
2013-02-20 07:58
Pietermaritzburg - Sekuphinde kwadlwengulwa esinye isalukazi, 91, KwaZulu-Natal, nokubikwa ukuthi umsolwa wenze lokhu ephindelela esikhombe ngommese emzini waso oseMgungundlovu ngeSonto.
Amaphoyisa anxusa ongaba nolwazi olungaholela ekuboshweni komsolwa ukuba asize.
Okhulumela amaphoyisa uLieutenant Joey Jeevan uthe lesi salukazi sakwaDindi, eVulindlela, bese silungiselela ukulala ngabo-21:00 ngesikhathi sizwa umuntu engqongqoza emnyango, omunye ewindini, saziba.
“Kuthe ngemuva kwesikhashana nje wabona indoda ephethe ummese ikotela emzini wakhe ngewindi."
Ibe isiyalela isalukazi ukuba silale embhedeni sizimboze ubuso ngengubo yokulala, yase isidlwengula iphindelela kwaze kwasa.
“Kuthiwa le ndoda isabise isalukazi yafuna nemali, sakhipha u-R250. Umsolwa ube esekhala amaphepha," kusho uJeevan.
- Landela
IzindabaNews24 kuTwitter
- The Witness


text:
ISilo sinxusa ukuthula eKZN
2012-12-19 08:48
Durban - ISilo samaBandla iNkosi Goodwill Zwelithini usenxuse ukuba kukhawulwe ngodlame lwezepolitiki KwaZulu-Natal, kusho abasesigodlweni sakwaZulu.
“Ngeke sikwazi ukuba yisifundazwe esaziwa ngokungabekezelelani ngakwezepolitiki."
Uthe unokwesabela kokuthi lesi sifundazwe siphindele ezibhelwini lwezombusazwe, nolwadala umonakalo esikhathini esedlule.
Isigodlo sikaBhejane phuma esiqiwini "sizokwenza konke okusemandleni ukuqinisekisa ukuthi asiphindeli emuva odlameni.
“UHlanga lomhlabathi lunethemba lokuthi abezokuphepha bazobhukula benyuse amasokisi ekugwemeni udlame, kuthi labo abephula umthetho bajeziswe kanzima."
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
UBenni kumele azibonakalise
2012-12-20 07:56
Johannesburg - Umqeqeshi weBafana Bafan uGordon Igesund ubelokhu egcizelele njalo ukuthi imiphumela yeqembu emidlalweni yesihle ayibalulekile, ngokusho kombiko weCape Argus.
Uthi usebenzisa le midlalo ukubona ukuthi yibaphi abadlali abanohlonze nokubacwecwela i-African Nations Cup, nezosingathwa yileli ngoJanuwari kuya kuFebhuwari 2013.
U-Igesund, nongomunye wabaqeqeshi bakuleli abahamba phambili, usenqobe isicoco sePSL izikhawu ezine - neManning Rangers,
Orlando Pirates, Santos kanye neMamelodi Sundowns.
UBenni McCarthy usenokuhlaselwa ukulimala kulezi zinsuku, kanti-ke abaningi bakholelwa ekutheni kumele azikhandle ukuze kubonakale ukuthi ufanelwe yisikhala kuBafana.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Isiphepho sishiye kukhalwa eKZN
2012-01-03 08:31
Johannesburg -Kuqinisekiswe abantu abahlanu ukuba bashonile kulandela isiphepho esinamandla esihlasele maphakathi neKwaZulu-Natal, eMsinga naseMvoti ngosuku olwandulela uNcibijane, kubika iSABC ngoMsombuluko.
Abanye abantu abane basadukile kanti abangu-22 bathola ukwelashwa esibhedlela.
UNdunankulu waseKZN uZweli Mkhize, ngesikhathi ehambele imindeni ethintekile, uthe ukhathazekile ngezidumbu ezitholakalayo kodwa okungezona lezo ezichazwa ngabalahlekelwe.
“Lokho kuchaza ukuthi baningi abantu abashonile kunalabo abahlawumbiselwayo," esho.
Omunye wabayisihlanu abashonile ushaywe wumphezulu.
Kucekeleke phansi eminye imizi nengqalasizinda.
- Landela
IzindabaNews24 kuTwitter
- SAPA


text:
UNdunankulu waseNorth West uzoxoxa nabe-Amplats
2013-01-17 10:01
Johannesburg - UNdunankulu waseNorth West uThandi Modise, uzohola ithimba lesiShayamthetho sesifundazwe, esiyohlangana nezikhulu zenkampani i-Anglo American Platinum.
Umhlangano uza ngemuva kwezindaba ezithi inkampani izovala amakheshi amane okusebenzela (shafts), nokungase kuholele ekudilizweni kwabantu abangu-14 000.
"UNdunankulu uModise uzosebenzisa leli thuba ukuthi aphinde abeke obala izingqinamba uhulumeni wesifundazwe abhekene nazo, ezihlanganisa kona ukulahleka kwemisebenzi kanye nobubha obusala bubheke imindeni emehlweni," kusho umkhulumeli wakhe uLesiba Kgwele.
"Isifundazwe saseNorth West saziwa njengesifundazwe esinothe nge-platinum, isilingaiso esingu-94% se-platinum yakuleli, iphuma lana. Kungase kube khona ukudonsa kanzima uma isinqumo sakwa-Amplats siphumelela."
NgoLwesibili, abasebenzi bangena esitelekeni, ngemuva kokuzwakala kwezindaba zokuthi kungase kudilizwe abasebenzi.
Isimemezelo sakwa-Amplats siza nje, abakwaHarmony Gold babeqeda ukumemezela ukuthi kuzobhekisiswa ukusebenza kwemayini iKusasalethu, eseCarletonville, njengoba ike yahlaselwa yiziteleka ezingagunyaziwe.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Uzinikele osolwa ngelokudlwengula
2012-11-19 14:01
Johannesburg - Lowo osolwa ngokudlwengula uzinikele emaphoyiseni ase-Eastern Cape ngenxa yokuthi umphakathi ubungamnike kuphumula, kusho amaphoyisa ngoMsombuluko.
Kusolakala ukuthi le ndoda, 25, idlwengule isalukazi, 70, eDutywa ngoMgqibelo ekuseni, kusho uMajor Ernest Sigobe.
Ibe isigcinwa esitokisini njengoba kulindeleke ukuthi ivele enkantolo kungekudala ngecala lokudlwengula.
"Umphakathi uyanxuswa ukuba ubike ngalezi zigameko ungazithatheli umthetho ngezandla ngoba lokho kungase kuphazamise uphenyo," esho.
- Landela
IzindabaNews24 kuTwitter
- SAPA


text:
Bayonga abesifazane bakuleli - Ucwaningo
2012-10-23 12:28
Johannesburg – Inkampani esebenza emhlabeni wonke jikelele iVisa, isikhiphe umbiko ngaphansi kocwaningo ekuthiwa yiWomen’s Money Matters Survey
2012, othi abesifazane baseNingizmu Afrika bayakwazi ukunakekela izimali zabo.
Inkampani ikhulume nabesifazane abangu-2 000 abasemazingeni angalingani empilo, inhloso yocwaningo bekuwukuthola imizwa yabesifazane ngezindaba ezithinta imali..
Ucwaningo luthe:
• U-71% unemali oyongayo emabhange, futhi unemizi.
• U-9% kuphela ekuvele ukuthi awongi mali, nencane lena.
• Baku-27% abacela ukuboniswa nguchwepheshe wezezimali.
• U-54% ukholwa ukuthi umuzi yiyona ndlela ephephile yokonga.
• Baku-2% abatheng aamasheya.
•
U-30% wabesifaazne ungaela umholo wezinyanga eziyisithuph akuze uzophumelelisa umshado wabo.
• bangu-2% kuphela abasebenzia imali eyevile ku-R1 000 nyangazonke ngezinto zokuzicwala.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela
IzindabaNews24 kuTwitter (@IzindabaNews24
- Finance24


text:
Baningi abafaka kwakhiwa umuzi kaZuma - Umbiko
2012-11-21 10:01
Johannesburg - Ubufakazi ecaleni lenkohlakalo nelokukhwabanisa elalibhekene noSchabir Shaik baveza lapho kuqhamuka khona enye yemali eyakha umuzi kaMengameli Jacob Zuma oseNkandla, kubika iBeeld ngoLwesithathu.
Ngokombiko waleli phephandaba, uShaik, nowayengumeluleki wezezimali kaZuma, wacela ukugwazelwa yinkampani ekhiqiza izikhali yaseFrance, nokuthiwa yasetshenziselwa ukuthuthukisa umuzi kaZuma.
Ngesikhathi kuqhubeka icala likaShaik, neliphele ngo-2005, umcwaningi mabhuku wakwaKPMG uJan van der Walt wafakaza wathi imali yokwakha umuzi kaZuma yatholakala ebantwini abaningi abahlukene neyaba ngu-R1.3 million.
Ngokomunye umbiko, iBohlabela Wheels, yaseMpumalanga, yakhokha imali ebalelwa ku-R140 000 enkampanini eyayakha umuzi kaZuma eNkandla.
Kwaphinde kwavela nokuthi usomabhizinisi uVivian Reddy
wamela uZuma ekubolekweni kwemali ngo-R400 000, nokuthiwa kwakwazi ukuthi kuvumele uZuma ukuba abolekwe imali engu-R900 000 ebhange uFNB.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
I-AU yamukele iMali
2012-10-25 12:00
Addis Ababa - I-African Union imemezele izindaba zokubuyiswa kwezwe iMali ngaphansi kwePan African, kulandela ukumiswa kwaleli lizwe ngemuva kodlame lwangoMashi.
"Umkhandlu unqume ukubuyisela iMali ukuba ibe yingxenye ye-AU," kusho owekhomishana lezokuThula nokuPhepha, uRamtane Lamamra, etshela izintatheli.
Ubulungu beMali baqedwa ngesikhathi amasosha equmba phansi umbuso kahulumeni owayesanda kukhethwa ezinyangeni eziyisikhombisa ezedlule.
Lokhu kwenza amasosha amavukelambuso azitanasela nje kwathi iqembu lamaSulumane iTuareg lathatha ingxenye enkulu esenyakatho yezwe.
NgoLwesithathu i-AU iphinde yanxusa ukuba kube nohlelo lokuthula okuhlanganisa nokhetho oluzoba ngasekuqaleni konyaka ozayo.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Ibandla leZanu PF lethesa uMongameli welinye lamacele eMDC, uMnu. Welshman Ncube icala lokwephula umthetho ngokwethulela intathelizindaba okwakhulunywa emhlanganweni womanyano weSADC oweveiki edluleyo.
Ilunga ledale le politburo ele Zanu PF uMnu. Jonathan Moyo utshele intathelizindaba ngolweSibili ukuthi uNcube, ongumphathintambo wezaMafekitale, wephula isifungo sakhe sokwamukela umsebenzi ngokwethula okwenzkala emhlanganweni.
UNcube watshela intathelizindaba ngemva komhlangano owenzelwa eMozambique ukuthi enye inkokheli yeSADC yathwalisanzima uMugabe lapho ezama ukuvikela umsekeli wenhloko kahulumende, uMnu. Arthur Mutambara ukuthi engaxotshwa ukuba ngomunye wabakhokheli abakunkulumo zokuxazulula udaba lweZimbabwe. Kodwa uNcube utshele uChris Gande weStudio 7 ukuthi akula mthetho awephulayo.
Ingxoxo loMnu. Welshman Ncube
Ukuhlaziya loludaba sixoxe lengcwethi kwezemithetho, uMnu. Matshobana Ncube.
Ingxoxo loMnu. Matshobana Ncube


text:
Bebebhekwe ngelokhozi abanoxhaxha lwamacalaComment on this story
VUSI NGCOBO
Ebika EMgungundlovu
AMAPHOYISA nojele bebehlome bephelele ngaphandle nangaphakathi eNkantolo eNkulu eMgungundlovu njengoba bekuqala ukuqulwa kwecala labamangalelwa abahlanu abachazwa njengabayingozi kakhulu ababhekene namacala amabi. Abamangalelwa bangene beqhutshwa amaphoyisa e-Court B bekhulekwe izandla nezinyawo.
Ummangalelwa wokuqala ngokulandelana kwabo nguSabelo Blessing Mbambo (30), Nqaba Sibusiso Khumalo (35), Kwazi Trigonometry Lushaba (39), Bongumusa Madlala( 30) no Sibusiso Tilili Mzimela (35).
Babhekene noxhaxha lwamacala okubalwa amabili okubamba inkunzi ngesihluku kuhlonyiwe, amabili okuthumba, elokubulala nelokuzama ukubulala.
Kuthiwa bahlela ukwenza la macala nabanye abasolwa abangakatholakali ababili.
Kuthiwa bonke abamangalelwa bebazana ngaphambi kwesehlakalo futhi behlala eZakheni eMnambithi, ngaphandle kommangalelwa wesihlanu ongowokufika kule ndawo.
Ngokohlu lwamacala uMshushisi u-Adv James Zulu awendlale phambi kwale nkantolo kuthiwa ngoNovemba 26, 2007 esifundeni saseNewcastle, abasolwa bahlasela oMnuz Kutlane Hamilton Khanyi nowesifazane uZabele Ndlovu ababemfice ehleli naye emotweni bexoxa. Kuthiwa ngemuva kwalokho babashaya babathumba bahamba nabo. Sebefike endaweni yaseMdakane, eDanhauser babaqola umakhalekhukhwini, babaqola nemoto ababehamba ngayo.
Kuthiwa sebeyitholile imoto, kwadlula usuku olulodwa kwathi ngoNovemba 28 bahloma ngezibhamu ezintathu bagasela endaweni edayisa amathayi amasha namadala ebizwa ngeMarks’ Tyres eMnambithi. Kuthiwa sebefikile bakhomba wonke umuntu ngesibhamu bebalalisa phansi. Kuthiwa bashaya baphoqa umnikazi webhizinisi uMnuz Mark Pitout noNkk Marie Ann Strydom ukuthi bavule isisefo esigcina imali. Bazitapela imali nenye eyayingamasheke. Sonke lesi sikhathi ummangalelwa wesine owayesebenza kule ndawo wazenza ongazi lutho ngesikhathi kuhlaselwa.
Sebehamba bathatha i-laptop nokhiye wemoto kaMnuz Johannes Strydom bahamba. Ubufakazi buthi lapho sebezophuma emnyango bazithela kuMnuz Sipho Innocent Mchunu unogada ezongena ezobheka ukuthi kwenzenjani bamthela othulini ngenganono waphelela lapho.
Kuthiwa nangesikhathi sebedubula bebaleka abamangalelwa, ummangalelwa wesine wasala wakhala nozakwabo okomuntu ongazi lutho ngaleli cala.
Ubufakazi buqhuba buthi umufi wayeqashwe njengonogada, kuthi uMadlala osengummangalelwa wesine kuleli cala eqashiwe njengomdayisi kuleli bhizinisi.
Elayizolo lishone uMshushisi epheka ngemibuzo ummangalelwa wesithathu uLushaba okuthiwa wazivumela ngokwakhe ngeqhaza alibamba kule nkantolo ngesikhathi ezama isivumelwano sokuphenduka ufakazi wenkantolo.
Makhathaleni kuthiwa wajika wathi konke lokhu akusho evuma eMantshini uVenter wayekubhalelwe phansi ngomunye wabaphenyi becala uLt Ramdheen ngoba ebona ukuthi imizamo yakhe yokuba ngufakazi wenkantolo yabe isibhuntshile.
IJaji uJames Mnguni ulalele ukuqulwa kwaleli cala umshushisi wenkantolo ngu-Adv James Zulu, icala liyaqhubeka.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
UMbuso ekuphikiseni ibheyili kolwaseGriekwastad
2012-09-17 12:06
Johannesburg - UMbuso usufake isicelo sokuphikisana nebheyili enikezwe umfana oneminyaka engu-16 ubudala wasepulazini laseGriekwastad, ecaleni lokubualala, kubike iVolksblad ngoMsombuluko.
Umshushisi woMbuso uJJ Cloete uthi imantshi yenze iphutha ngesikhathi ithi ithola ukuthi lo mfana akayona ingozi kulabo asondelene nabo.
Isicelo sizolalelwa eNkantolo eNkulu yaseNorthern Cape ngomhlaka-27 kuSepthemba, kubike iphephandaba.
UCloete uzwakalise ukuthi ngesikhathi kufakwa isicelo sebheyili, umfana akakhombisanga ukuthi umsulwa kanti futhi waqamba amanga emaphoyiseni.
UCloete emaphepheni awafakile uzwakalise ukuthi imantshi izwelane kakhulu nomfana yangalubhekisisa kakhulu udaba lwezinsolo zokubulala.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
UButhelezi unqabe isimemo sikaMagwaza-Msibi
2012-10-19 10:04
Ntombifuthi Mbhele, philani Mzila noMenzi Jele, Daily Sun
Durban - Umholi weNkatha Freedom Party uMangosuthu Buthelezi, uchayise umholi weNational Freedom Party uZanele kaMagwaza-Msibi, omcele emsakazweni ukuthi bahambele ehostela laKwaMashu bayokhuluma nabantu ngenhloso yokuzama ukuletha ukuthula.
“Lokho kuyothukuthelisa abalandeli beqembu, sengibabonile ukuthi badinwe kangakanani. Angifuni kuthiwe nginesandla ekufeni kwabantu," kusho uShenge.
Abaholi laba bebekhuluma ohlelweni lwezindaba emsakazweni uKhozi FM, uButhelezi ugcizelele ekutheni abantu bayeke ukucula amaculo avusa uhlevane, kubika iDaily Sun.
“Nginxusa amalungu e-IFP ukuthi ehlise imimoya, umuntu owabulala akahlali kwakhona ehostela."
UButhelezi uphinde waveza ukushaqeka ngokubulawa kwelungu elabulawa phambi kwamaphoyisa.
Yize noma uButhelezi enqabile isimemo sokuya ehostela, okaMagwaza-Msibi uthe uzohamba aye ehostela ayohlangana namalungu akhe.
"Angaphezu kwekhulu amaphoyisa ajutshelwe ukuyoqapha isimo ehostela kodwa awangenile ngaphakathi, ahleli ngaphandle, angena kuphela ngoba kuthiwa sekubulawe umuntu," kusho ukaMagwaza-Msibi.
"Isimo simbi kakhulu, uma siqhubeka kungase kudingeke ukuthi kuthunyelwe amasosha."
Umholi weNFP uphinde wagxeka ukudutshulwa kwelungu le-IFP elibulawe enkantolo.
- Thola ezinye
izindaba zeDaily Sun kumakhalekhukhwini wakho
- Thola izindaba zeDaily Sun
kuFacebook
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- Daily Sun


text:
ILiberia ikwamukele ukuqedwa konswinyo
2012-07-26 07:20
Monrovia - Uhulumeni waseLiberia usamukele isinqumo se-United Nations sokuqeda unswinyo obelubhekiswe ebantwini abangu-17 kuleliya lizwe ababemataniswa noCharles Taylor.
“Ukuqedwa konswinyo siyakwamukela,” kusho uNgqongqoshe wezangaPhandle u-Augustine
Naguafan, ekhuluma esiteshini somsakazo ngemuva kokuthi i-UN yenze lesi siphakamiso eNew York.
Unswinyo lokuvakasha lwamenyezelwa ngo-2001 ngesikhathi kuzanywa ukubamba uTaylor, nodonsa isigwebo seminyaka engu-50 ejele ngokuba ngungqondongqondo empini yomkhaya eyaba seSierra
Leone.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Sapa - AFP


text:
Ugwetshiwe owabulala usana
2013-02-21 12:02
Cape Town - INkantolo eNkulu yaseWestern Cape igwebe umama osemncane iminyaka eyishumi ebhadla ejele ngokubulala ingane yakhe, kusho umbiko ngoLwesine.
I-Daily Voice ibike ukuthi uLumke Jordan, 27, ugwetshwe ngoLwesithathu ngemuva kokulivuma icala lokubulala nelokufihla ukuthi wabeletha.
Wanquma usana lwakhe umqala wacishe walisusa lonke ikhanda ngemuva kokubeletha ngoJulayi 2011.
Ingane wayifaka kuplastiki kadoti wayishiya emijondolo yaseNever-Never ePhilippi, okuyilapho eyatholwa khona yizingane.
Umama kubikwa ukuthi wafanisa lesi senzo njengokunquma inkukhu.
Wayesezame kaningana ukusikhipha isisu emtholampilo kodwa ehluleka wabe eseya enyangeni ukuze imluleke.
Ngokusho kombiko, ijaji uThandazwa Ndita uthe kuyacaca ukuthi ukungasekwa ubaba wengane kanye nezinkinga zemali yikho okudale ukuthi uJordan enze lokhu.
Kodwa, inkantolo itshekwe ukuthi uJordan wayengakwazi ukutholela ingane isondlo noma aphisane ngayo.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kusatshelwa izibhelu emngcwabeni eTunisia
2013-02-08 14:03
Tunis - Umngcwabo kasopolitiki obulawe eTunisa kulindeleke ukuba uthanyelwe abantu abaningi, kanti iningi labantu linokwesabela ukuthi isiteleka sikazwelonke esingalo lolo suku singase senze kube nodlame ezweni lonke, ezweni eliqalise i-Arab Spring.
Umndeni nabangani baChokri Belaid basola iqembu elibusayo ngokuba nesandla esehlakalweni sokubulawa kwakhe ngoLwesithathu, kodwa nakuba benganikezanga bufakazi, izinsolo sezidale ukungezwani ngaphambi komngcwabo ozoba ngoLwesihlanu.
Inyunyana enkulu yabasebenzi yakuleliya lizwe isimemele ukuba kube nesiteleka esikhulu okuzoba ngesokuqala eminyakeni engu-35, nosekudale ukwesaba ngokuthi kungase kube nodlame ezweni.
UNdunankulu waseTunisia usethembise ngokwenza izinguquko kuhulumeni kulandela ukubulawa kukaBelaid, kodwa leyo mizamo ingase ingasebenzi njengoba iqembu lakhe lamaSulumane elibusayo lisinqabile isinqumo sakhe.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Sapa - AFP


text:
Angeke simeseke uMalema - ANCYL
2012-11-26 16:44
Johannesburg - Ayikho imibhikisho ehlelwe wuphiko lwentsha ye-African National Congress, njengoba kuzovela ngaphambi kwenkantolo umholi wophiko owaxoshwa uJulius Malema, kusho uphiko ngoMsombuluko.
IHhovisi likaMengameli wophiko obambile uRonald Lamola likhiphe isitatimende lisho ukuthi lixwayiswe kwathiwa lingahleli mlindelo noma mbhikisho yokweseka uMalema.
UMalema kubhekeke ukuthi avele ngaphambi kweNkantolo yesiFunda ePolokwane, ngoLwesihlanu, ubhekene namacala okusebenzisa budedengu imali.
Egcina ukuvela enkantolo mhlaka-26 Septemba, wadedelwa ngebheyili.
"Ukuhambela enkantolo okuzokwenziwa ngamalungu e-ANCYL kuzobe nje kungokwabo ngokuthanda kwabo, akuhlangene nophiko,” kusho ihhovisi likaLamola.
“Uphiko aluhlanganise lutho nokuqhubekayo ngoMalema, ngalokho alunakho ukuphawula..”
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Akathethelelwe uSthandwa uma onileComment on this story
SIZWE BLOSE
LUTHANDA ukuba yinkinga udaba lukaSthandwa Nzuza kuKhozi FM, futhi luze lungikhumbuze isigaba engisithandayo ohlelweni lukaLinda Sibiya okuthiwa kulona Sifelani.
Ngiyazibuza namanje ukuthi ifelani le ntokazi enekhono elingaka oKhozini kodwa okucacayo wukuthi iziphathimandla zalo msakazo aziyingeni indaba yayo.
Ngonyaka odlule kushintshwa izinhlelo oKhozini le ntokazi ike yaphenduka undinga sithebeni njengoba yayingenalo ohlelo lwayo.
Ngenhlanhla kodwa umphathi wezinhlelo wabuye wayinika uhlelo lwangempelasonto.
Okubuhlungu-ke kodwa ngukungena ihora noma amahora amabili emsakazweni kanye ngezimpelasonto, ekubeni abasakazi abaningi behola ngokusebenza kwabo.
Le ntokazi inomfutho, isakaza kahle, ixhumana ngendlela nabalaleli futhi isencane nokuyibeka ethubeni lokuba nekusasa eliqhakazile. Yikhona lokhu okungenza ukuthi ngibe nemibuzo engenazimpendulo yokuthi kanti ngempela uSthandwa wenzani kubani kanti lowo muntu akasaxoli yini?
Akekho ongazi ukuthi bayashoda abantu besifazane emsakazweni kodwa nangu sinaye uvaleleka ngaphandle.
Thina njengabalaleli kunezinto esingazazi ezenzeka ngale kokwazi kwethu, lokhu kusishiya siqagela, sizibuza ukuthi konakelephi, yisiphi isono sale ngane ebukeka imsulwa.
Ngiyazi akuphoqelekile ukuthi uma umsakazi wesifazane engekho kusho ukuthi kumele abanjelwe ngomunye wesifazane kodwa ngike ngalalela uhlelo lukaMroza Buthelezi, ubengekho ngaxakeka nje ukuthi kungani kungafakwanga le ntokazi ngoba ngokwami ikulona izinga likaMroza.
Ngisho ukuthi nawe njengomphathi wezinhlelo uzama ngakho konke ukuthi abalaleli bohlelo bangakuzweli ukungabi khona komsakazi wohlelo, uSthandwa uthi akagijime ngendlela efanayo noMroza, kodwa ngesikhathi engekho uMroza kuvele kwalandwa owesilisa.
Njengoba ngisho nje ziningi izinto ezenzeka emsakazweni nezinqumo ezikushiya ucabanga ukuthi engabe kwenzenjani manje.
USthandwa ugila izimanga kodwa kuvele kube sengathi ukhona lo muntu amnyathela ikhona oKhozini FM.
Phela uma ungumuntu wenza amaphutha kwesinye isikhathi ungazi ukuthi sewenza wona.
Okunye okungase kwenzeke yisihlava sabantu abangakwazi noma abahlulekayo ukuhlukanisa phakathi komsebenzi nezindaba zangasese.
Anginaso isiqiniseko sokuthi uSthandwa uyisisulu salokho yini njengoba bese ngike ngasho nginemibuzo engenazo izimpendulo.
Ngabe asibenzi ubulungiswa uma singazibuzi ngokwenzeka kuSthandwa, ikakhulu thina njengababhali balezi zingosi. Thina sithi akathethelelwe uSthandwa, akekho umuntu ongalenzi iphutha. Inekhono le ngane, ayinikezwe ithuba elifanele kulo msakazo.
Ayikho into ebuhlungu njengokuthi thina njengabalaleli siyalizwa igalelo lale ntokazi kodwa kuyacaca ukuthi kunokuningi okwenzeka ngaphandle komoya okugcina kusiphazamisa thina njengabalaleli.
Bengizothi mhlawumbe le ntokazi ayinabo ubuhlakani obudingekayo kodwa bakhona nje abadidiyeli bezinhlelo okuyibona abayizinjini zezinhlelo, kungani yona ingatholelwa umdidiyeli.
Le ntokazi ike yafakwa kwinhlolokhono ngesikhathi kudingeka umsakazi ekubeni laziwa igalelo layo yagcina ingaphumelelanga. Kodwa singathini ngoba kwenzeka lokhu nje, abantu banazo zonke izimpendulo njengokuthi nje bakutshela ukuthi isikhala somsebenzi sikhishwa ngaphakathi uma umuntu engatholakali kuyiwe ngaphandle.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Kushone 4 kuqhuma ibhomu eSomalia
2013-02-11 14:02
Mogadishu - Cishe bane abantu abashonile ngoMsombuluko ngesikhathi idelakufa liziqhumisa ngebhomu ekuhlaseleni obekuqondiswe emaphoyiseni aphezulu maphakathi nesifunda saseSomalia, iGalkayo, kusho amaphoyisa.
"Bahlanu abantu okulinganiselwa ukuthi bashonile, kuhlanganisa nalo idelakufa,” kusho uMohamed Abdullahi, oyiphoyisa kulendawo.
Umthombo wezokuphepha uthe iphoyisa eliphezulu ePuntland lilimalile kulesi sehlakalo, kodwa imibiko ayikaqinisekiswa.
Amasosha eqembu laseSomalia elidlelana ne-Al-Qaeda iShebab aphinde asebenze nasezindaweni eziningi, kanti asenze izehlakalo zobushokobezi eziningi, kodwa ngokujwayelekile ahlasela enhlokodolobha iMogadishu.
IShebab, ezehlakalweni eziningi, zangonyaka odlule, yavuma ukuthi ibe nesandla kuzona.
UMengameli omusha osanda kubekwa uHassan Sheikh Mohamud, othathe izintambo ngoSepthemba ngemuva kokukhethwa yiphalamende, ubhekene nezinselelo eziningi emizamWeni yokudala ukuthula.
- Landela
IzindabaNews24 kuTwitter
- Sapa - AFP


text:
Kusadida ukusha komuzi eMsahweniComment on this story
SIMPHIWE NDWANDWE
KUSEYINDIDA ukusha komuzi eMsahweni ngase-Adams Mission izolo ekuseni okuphethe ngokuphuma komphefumulo wowesifazane oshe wangqongqa ngaphakathi endlini.
Abanye abathathu kuthiwa baphume ngesamagundane endlini ngesikhathi indlu isha ubuhanguhangu kodwa baphuma namanxeba okusha angatheni.
Kulesi sigameko kushone uNksz Londiwe Mjoka (18) oshele ngaphakathi endlini kwafika abezimo eziphuthumayo esevele esoshonile. Umkhulu wakhe uphuthunyiswe esibhedlela ebangwa nezibi kodwa ngokusho kwabezimo eziphuthunmayo abamhlengile useyowuphonsa umbalane.
Okhulumela amaphoyisa esifundazweni, uCaptain Thulani Zwane, uthe imbangela yokusha komlilo ayikaziwa kodwa amaphoyisa asaphenya. Mayelana nokufa kowesifazane uthe kuvulwe uphenyo oluzocacisa ukuthi ngabe ufe ngenxa yentuthu noma ukusha emzimbeni.
UMnuz Chris Botha, wezimo eziphuthumayo zakwa-Netcare 911, uthe akukho abebengamsiza ngakho uNksz Mjoka ngoba ngesikhathi befika umlilo ubugubuzele futhi bathe uma bemzama ukumxilonga bathola ukuthi akasekho emhlabeni.
Kushe yonke impahla yasendlini yangqongqa kuhlanganisa impahla yasekhishini, indawo yokuphumula nasemagumbini okulala. Owesilisa oshile nabanye uthe baphuthunyiswe esibhedlela esiseduze ukuze bathole ukwelashwa okuphuthumayo emanxebeni okusha.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
I-Sadtu eKZN igxeke ukubulawa kukathisha
2012-12-10 14:02
Durban - Ukubulawa kukathisha ngezinsolo zokufeyilisa ingane abeyifundisa kuyathusa futhi kuwubulwane, kusho iSA Democratic Teachers' Union (Sadtu) KwaZulu-Natal ngoMsombuluko.
"Sishaqeke kakhulu ngalesi senzo. Lokhu kutshengisa ukuthi othisha bethu 'bayinyama' kangakanani ngenxa yokungaqini kwezokuphepha," kusho iSadtu esitatimendeni.
Okhulumela amaphoyisa uLieutenant Colonel Vincent Mdunge ukuqinisekisile ukuthi uMaureen Lucky Khuzwayo, 52, ubulawelwe esikoleni kwaMaphumulo ngoLwesihlanu.
ISadtu ithi uKhuzwayo udutshulwe ekhanda ngoba efeyilise umfundi.
"Ushayasibhamu, okukholakala ukuthi uhlobene nomfundi obozile, ulinde kwaze kwaphuma bonke abazali wase egasela ehhovisi likaKhuzwayo wamdubula esiswini kabili embuza ukuthi umfeyiliseleni lo mfundi," kusho iSadtu.
"Abazibonele bathi lo shayasibhamu ube esehamba waphinde wabuya wadubula uKhuzwayo ekhanda."
- Landela
IzindabaNews24 kuTwitter
- SAPA


text:
Babhikishele intuthuko eSoweto
2013-02-06 16:38
Johannesburg - Izakhamizi zaseBramfischerville, eSoweto, nebezilinganiselwa ku-1000, zingene emgwaqeni zabhikishela ukugqoza kwentuthuko.
Okhulumela amaphoyisa uWarrant Officer Kay Makhubela uthi abahlali bafuna ukufakelwa amalambu akhanyisa emgwaqeni, bafuna umgwaqo wetiyela kanye nepaki yezingane.
"Baphinde bakhala ngezitamukoko ezivalekile, abathi zingase zibe yingozi.”
Isikhulu ebesivela ehhovisini lemeya sihlangane nezakhamuza sathatha uhlu lwezokhalazo, imeya inikwe izinsuku ezingu-14 ukuthi iphendule.
Amaphoyisa abelokhu eqaphe indawo ngeso lokhozi.
"Akukho muntu oboshiwe njengoba kungabanga khona kulinyazwa kwempahla,” kusho uMakhubela.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Kuboshwe owakha itulo lokubulala unkosikazi
2012-11-05 08:30
Ingrid Oellermann, The Witness
Pietermaritzburg - Owesilisa waseMgungundlovu ukhalelwe amasongo kaSigonyela ngemuva kokutholakala kokuthi ubakha itulo lokubulala unkosikazi wakhe weminyaka engu-21.
UDave Williams, 52, ugwetshwe iminyaka eyishumi ebhadla ejele, kwathi emithathu yalengiswa.
Ube eseyiswa esitokisini ukuze ezoqala isigwebo sakhe ngokushesha.
Ummeli wakhe uNasen Naicker, utshele iThe Witness ukuthi ikhasimende lakhe belizimisele ngokuthi lizothola isigwebo esilengisiwe.
Kuthiwa uWilliams wayefuna ukubulala unkosikazi wakhe ngoba "unesicefe futhi uyisinama", nokwagcina kungaphumelelanga.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- The Witness


text:
Wayengathi unamadimoni uNtshongwana - Ubufakazi
2012-11-28 16:20
Durban - Owabe engumdlali wamaBlue Bulls uPhindile Joseph
Ntshongwana obhekene necala lokubulala abantu esebenzisa imbazo, wayengathi unamadimoni futhi ebukeka njengoSathane uqobo lwakhe, kusho ufakazi ngaphambi kweNkantolo eNkulu eThekwini, ngoLwesithathu.
Owesifazane ekukholakala ukuthi wathunjwa nguNtshongwana utshele inkantolo ukuthi lona wayengathi yisilwane uqobo lwaso.
Umsolwa ubhekene necala lokubulala uThembelenkosini Cebekhulu, waseMontclair, owabulawa ngoMashi 20, 2011, uPaulos Hlongwa, owabulawa ngemuva kwezinsuku ezimbili kubulawe uCebekhulu noSimon Ngidi, owalandela uHlongwa, kanye nomunye umuntu ongaziwa ukuthi ungubani.
Bonke laba bagencwa ngembazo, ubhekene namanye amacala ahlanganisa ukuthumba nokudlwengula.
Lona wesifazane owethule ubufakazi ligodliwe igama lakhe, uthe uNtshongwana wayenolaka kakhulu.
"Wayengathi ufuna ukulwa, wayenza sengathi ufuna ukungibulala," kusho lona wesifazane.
Ummeli kaNtshongwana uThemba
Mjoli utshele inkantolo wathi lona wesifazane uqamba amanga uma ethi umsolwa wazithela ngeDanone emzimbeni wase ethi akamkhothe.
"Indaba nje yeDanone isengqondweni yakho, uyazicabangela nje," kusho ummeli.
Icala liyaqhubeka.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Azoshenxa amasosha aseFrance
2013-02-20 16:18
Paris - UNgqongqoshe wezokuVikela eFrance uJean-Yves Le Drian uthi kungekudala amasosha asezweni lakhe azophuma aphele eMali, njengoba ebelekelela leli lizwe elimiswe lubhojozi ngabeqembu lamaSulumane.
Iqembu elidlelana nezihonga ze Al-Qaeda, ladla umhlaba osenhla nezwe ngonyaka owedlule, kwaba nokwesabela ukuthi le ndawo ingase iphenduke ibe yisizinda samaphekula.
IFrance yathumela amasosha ayo ukuthi ayokwelekelela kuliwe naleli qembu, kusukela ngoJanuwari 11.
ULe Drian uthi kuzongena amasosha akuleli lase-Afrika, azoqhubeka nokwelekelela, ukhulume esiteshini sikamabonakude eFrance wathi: "Asisenaso isizathu sokuqhubeka nokuhlala....sekusele amasonto ambalwa nje kuphela."
ULe Drian uthi kuyaqhubeka ukuqapha e-Adrar des Ifoghas, nathi impi eqhubeke khona idlule nomphefumulo wesosha laseFrance elilodwa kanye neyabanye abangu-20.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Ukudala, umzekelo wokuthi, umuntu, umhlaba, kanye nakho konke okuphilayo kwadalwa, akuzaze kuqhume ezeni nje, kube yinto evele esithubeni.
Sihlala endaweni encane ebunjwe kahle ngobuciko, eyinqola ezibusayo emkhathini. Sikanye nokuphila, ukunqoba, nokufa, siphethe ubafakazi ngobuhle, amaphunga amnandi uthando kanye nomculo. Ake nje ucabange ngalezizinto. Izibalo, inkolelo, intwasahlobo, inkohlakalo, ezolimo, ukuthandana, izinkanyezi kanye noshingamu, ngabe konke lokhu kwavela ezeni nje? Kwenzeka esithubeni?
Kuzozonke izizukulwane kuze kube manje ezisahleli emhlabeni, asinasizathu sokungaboni ubukhona obuthulile buka Sosayensi ohambisa zonke izinto ezisizungezile (Unkulunkulu). Kufanele sesabe, singazigqaji, singakholwa nje izinto.
Eminyakeni eyizinkulungwane ezintathu eyadlula, iNkosi uDavide yakwa Israeli yaloba yathi (Kumahubo 8:3-4) Uma ngicabanga amazulu akho, umsebenzi weminwe yakho, inyanga nezinkanyezi ozimisileyo, umuntu uyini ukuba Umkhumbule, nendodana yomuntu ukuba uyivakashele na?


text:
Kungase kulahleke eminye imisebenzi ezimayini
2012-12-14 08:08
Johannesburg - IChamber of Mines ithi umkhakha wezimayini uzolahlekelwa yizinkulungwane zezikhala zemisebenzi uma i-ANC inquma ukunyusa intela yezimayini, kusho umbiko ngoLwesihlanu.
"Kuzochaza ukuthi ezinye izimayini kuzomele zingasaqhubeka nomsebenzi, kanti lokho kulinganiselwa emashumini ezinkulungwane zemisebenzi engalahleka," kusho isikhulu seChamber of Mines uBheki Sibiya ekhuluma neBusiness Day.
"Ukuxhumana kwethu ne-ANC kuzoshuba kakhulu ngemuva kweMangaung."
Ingqungquthela yokuqokwa kobuholi ye-African National Congress nezoqala ngeSonto, izobe igoqa ngemigomo ezosetshenziswa nguhulumeni.
Leli phephandaba libike ukuthi leli qembu lingase linqume ukusebenzisa umthetho wentela yezimayini othi mazikhokhe u-50% wenzuzo uma imali engenile ikhuphuike ngo-15% kwejwayelekile.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
IMeya yase-Eden nezinsolo zokukhwabanisa
2013-02-13 10:02
Cape Town - Umbiko wocwaningo uthi kumele iMeya yade-Eden uWessie van der Westhuizen, kanye nezinye izikhulu, bathweswe amacala okukhwabanisa, kusho umbiko weCape Times.
Ucwaningo lwakwa-ENS lwathola ubufakazi obuthi kwaba khona ukukhwabanisa, ukukhipha imininingwane engaqondile kanjalo nokusetshenziswa budedengu kwezimali ezasetshenziswa kukhokhelwa izindleko zokuhlala.
Umbiko lona uputshukele kwabezindaba kanti uthi kukhona ekumele babhekene nekomidi lokuqondiswa kwezigwegwe.
Ucwaningo lwaqalwa ngenyanga kaJulayi ngo-2011 lwaphothulwa ngoDisemba ngonyaka owedlule, lwaqalwa ngemuva kwezinsolo ezithi kwaba khona ukungahanjiswa kahle kwezinto ngaphansi kukaMasipala wase-Eden.
UVan der Westhuizen utshele iphephandaba wathi yize noma engathokozile ngalokhu okuvelile, uyabonga ngoba uzothola ithuba lokugeza ugama lakhe.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Sekuhanjiswa izincwadi zangonyaka ozayo - Umbiko
2012-11-08 16:22
Johannesburg - UNgqongqoshe woMnyango wezeMfundo eyisiSekelo u-Angie Motshekga uthe seluqalile uhlelo lokuhanjiswa kwezincwadi zokufunda zangonyaka ozayo, eLimpopo.
UMotshekga uhambele isikhungo esisePolokwane, la khona kuhlelwa izincwadi ngaphambi kokuthi zisatshalaliswe, kubika i-Eyewitness News.
Ngasekuqaleni konyaka ka-2012, inhlangano iSection 27 yaya enkantolo iyicela ukuthi iphoqe uMnyango ukuthi uhambise izincwadi ezikoleni eziningi zaseLimpopo, ezabe zngakahanjiselwa.
Izikole eziningi zaze zathola izincwadi ngenyanga kaJulayi.
UMotshekga uthi unamathemba amakhulu okuthi izinto zizohamba kahle, kuze kuzogwenywa inhlekelele ebonakale ngo-2012.
“Ukuhanjiswa kwezincwadi kuqalile namhlanje (Lwesine). Kuzohanjiselwa izikole ezingu-200, kulindeleke ukuthi umsebenzi wonke uphothulwe ekupheleni kukaNovemba.”
UMnyango uqoke inkampani yabathutha impahla i-UTI Couriers, ukuthi kube yiyo ebhekela wonke lo msebenzi, ungqongqoshe uthe uMnyango wakhe uzosabalalisa izincwadi ezevile ku-5.5 million.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
Kuboshwe izithandani ngelokubulala
2012-09-13 08:03
Johannesburg - Kuboshwe izithandani ezimbili eCarletonville, eGauteng, ngesikhathi amaphoyisa ethola imoto eyebiwe nekungeyendoda okusolakala ukuthi bayibulele.
Indoda, 57, ithole laba basolwa, nebaziyo, emzini wayo oseRustenburg ngoLwesithathu ekuseni, kusho okhulumela amaphoyisa uLieutenant Colonel Katlego Mogale.
Lezi zithandani zibe sezihlula ngamandla le ndoda, zabaleka neCiti Golf yakhe.
Umndeni womufi ube usubika ngemoto eyebiwe.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
WASHINGTON DC—
Inhlanganiso ekhankasela isisekelo sombuso esiqakathekisa intando kazulu, iNational Constitutional Assembly (NCA) ithi uhulumende kumele aphe uzulu inyanga ezimbili ukuthi ahluze ugwalo lwesisekelo esitsha andubana kuyiwe kukhetho lwe-referendum.
Ekhuluma lentathelizindaba eHarare ngoLwesibili, umgcinisihlalo walinhlanganiso uMnu Lovemore Madhuku uthe uhulumende engehluleka ukwenza lokhu, inhlanganiso yakhe izakhweza udaba lolu emthethwandaba.
Uhulumende kakethuleli umphakathi isisekelo lesi ngokusemthethweni njalo kakatsho ukuthi uzulu uzanikwa isikhathi esinganani ukuthi asicubungule kungakayiwa ku-referendum
UMadhuku wengeze wathi umthetho wePublic Order and Security Act, ovimba ukubuthana kwabantu bengaphiwanga imvumo ngamapholisa, kumele ubekwe eceleni ngesikhathi sereferendum ukwenzela ukuthi inhlanganiso yakhe yenelise ukukhulumisana labantu ibakhuthaza ukuthi bengamukeli isisekelo lesi.
Ukuhlaziya loludaba sixhume ingcwethi kwezombusazwe njalo engumgcinisihlalo weNANGO uMnu Effie Dlela Ncube yena othe uvumelana leNCA.
UMnu Ncube wengeze wathi kuqakathekile ukuthi uzulu aphiwe ithuba lokuhlaziya isisekelo lesi ukwenzela ukuthi avote alolwazi olugcweleyo kureferendum lapho azakutsho ukuthi uyasamukela yini kumbe hatshi.
ICopac yethule isisekelo lesi ephalamende ngoLwesibili, njalo amalunga alelidale akhangelelwe ukusihluza kuqala ngoLwesithathu asamukele.
Engasamukela, uhulumende uyabe sekhangelelwe ukubeka ilanga okuzakwenziwa ngalo ireferendum.
Amabandla akuhulumende, abalisa iZanu PF lamacele womabili eMDC, ayiwo alobe isisekelo lesi, athi uzulu kumele asisekele sibe ngumthetho ukwenzela ukuthi kuyiwe kukhetho lokudinga uMongameli labammeli bephalamende lamakhansila kunyanga ezizayo.
Ingxoxo LoMnu Effie Dlela Ncube


text:
Babanjwe beyozingela obhejane
2013-02-20 14:02
Johannesburg - Abantu abahlanu baboshiwe ePhalaborwa, ngezinsolo ezithi bebesendleleni eya esiqiwini iKruger National Park beyozingela obhejane, kusho amaphoyisa aseLimpopo, ngoLwesithathu.
Ngokusho kukaBrigadier Hangwani Mulaudzi, uthi abasolwa balale esitokisini ngoLwesibili, uthi amaphoyisa azithele kubo bezama ukungena esiqiwini, besebenzisa isango langasePhalaborwa.
"Amaphoyisa abeqaphile kusukela ngabo-19:00, kubonakale abasolwa bepaka ngasenxanxatheleni yezitolo base belandelwa. Laba babanjwe nezikhali ezihlanganisa ne-rifle, izinhlamvu, ummese omkhulu kanye nembazo," kuchaza uMulaudzi.
Abasolwa abathathu ngabaseGiyani kanti ababili ngabaseMozambique, bonke kulindeleke bavele ngaphambi kweNkantolo yeMantshi yasePhalaborwa ngoLwesine.
UMulaudzi uthi abasolwa bazobhekana namacala okutholakala nezikhali baphinde babhekane necala ngaphansi kweNational
Environmental Biodiversity Act.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Liyaqala icala lowayeyisikhulu eLibya
2012-11-12 12:01
Tripoli - Kulindeleke ukuba kuqale ngoMsombuluko eTripoli ukuqulwa kwecala likaBaghdadi al-Mahmoudi, owaba nguNdunankulu wokugcina eLibya ngesikhathi sokubusa kukaMuammar Gaddafi.
UAl-Mahmoudi ubhekene namacala okubamba iqhaza odlameni ngesikhathi sikaGaddafi, owaketulwa ngonyaka odlule, kusho okhulumela umshushisi omkhulu uTaha Baara.
Waba nguNdunankulu kusukela ngo-2006 kwaze kwaba ngu-Agasti-2011, ngesikhathi ebalekela kwelaseTunisia ngesikhathi kuqedwa ngombuso kaGaddafi weminyaka engu-42.
Izwe laseTunisia labuyisela u-al-Mahmoudi eLibya ngoJuni nakuba kwakunokukhalaza kwezishoshovu zamalungelo abantu ngokuthi kungenzeka athole ukuhlukunyezwa necala lakhe lingaqulwa ngendlela.
Abaholi abasha baseLibya sebekuzwakalise kaningi ukuthi u-al-Mahmoudi, oneminyaka engapha ko-60 ubudala, uzothola ukuquliswa icala ngokukhululekile nangokungachemile.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Sapa - AFP


text:
Ukuhlasela kulimaze amaphoyisa eLibya
2012-12-13 12:05
Benghazi - Kulimale cishe amaphoyisa amabili ngesikhathi kuhlaselwa isiteshi samaphoyisa eBenghazi empumalanga yeLibya, kubike abezindaba bakuleliya lizwe ngoLwesine.
Lokhu kwenzeke ntambama ngoLwesithathu kwenziwa ngoshayasibhamu abangaziwa abaphose ibhomu eshaye iphoyisa ngaphandle kwesiteshi, kusho abezindaba zaseLibya iLANA.
Umsolwa oyedwa ubanjwe wavalelwa kulandela lokhu kuhlasela, okucekele phansi imoto yamaphoyisa kanye nengaphambili lebhilidi, kusho abezokuphepha betshela abezindaba.
Abezokuphepha abalidalulanga igama lomsolwa noma imbangela yokuhlasela.
Lokhu kuhlasela kungokwakamuva odlameni lwaseBenghazi, okuyindawo okwazalelwa kuyona owayengundlovukayiphikiswa uMuammar Gaddhafi owaketulwa ngonyaka odlule.
NgoSepthemba, inxusa laseMelika eLibya kanye nezinye izithunywa ezintathu zabulawa khona eBenghazi ekuhlaseleni okukholakala ukuthi kwenziwa ama-Islamists.
- Landela
IzindabaNews24 kuTwitter
- Sapa - AFP


text:
Internet Movie Database
I Internet Movie Database (esifushanisiwe IMDb) kuyinto uhlu inthanethi yolwazi ezihlobene amabhayisikobho, izinhlelo zethelevishini, futhi isiqophi imidlalo, ukungenisa abadlali, ukukhiqizwa crew, balingisi eqanjiwe, Umlandvomphilo, icebo emathebula, futhi okubalulekile. Izıhlabane kanye nezisebenzi besho bechaza ulwazi lomsebenzi wabo siqu futhi ulayishe izithombe yodwa imali unyaka ngamunye. Abasebenzisi be US angenza futhi babheke movie kuka 6.000 no zethelevishini abavela CBS, Sony, futhi ezimele ifilimu bakaleyisi ehlukahlukene.
Umkhankaso ngo-1990 ngu-professional computer Unicode Col Needham, inkampani sifakwa kwi-UK njengoba Internet Movie Database Ltd ngo 1996, nge imali ekhiqizwa ngokusebenzisa nokukhangisa, kwamalayisense, futhi ukubambisana. Ngo-1998, yaba osizayo of Amazon.com, ababezimisele ke bakwazi ukuyisebenzisa njengesilwane mthombo advertising ngokudayisa DVD kanye videotapes.


text:
Ubufakazi obusha kwelakwaShembe
2012-09-17 16:38
Durban - Kubantu abangu-820 trillion uyedwa kuphela ongakwazi ukusayina ngendlela efanayo nomunye umuntu, kusho ubufakazi obethulwe eNkantolo eNkulu eThekwini.
Lobu bufakazi bethulwe ngumcwaningi uMichael Irving, obefakaza ngemuva kokucwaninga idokodo ekuthiwa lasayinwa yiNkosi uVimbeni Shembe owabe ehola ibandla iNazareth baptist Church, elaziwa ngokuthi ibandla lakwaShembe.
Ibandla libhekene nezinxushunxushu kusukela kwakhothama iNkosi uShembe ngonyaka owedlule.
Umbango wesihlalo sobukhosi uphakathi kwendodana uMduduzi nomzala uVela Shembe, inkantolo isanda kuthola ukuthi uThingo lweNkosazana okuyigama ekubizwa ngalo iNkosi uVimbeni yiyo eyasayina phansi ithi kumele uVela kube nguye othatha izintambo.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Unesi ugonyuluka ngokudlwengulwa kwesiguli
2013-02-05 10:02
Johannesburg - Umhlengikazi wasesibhedlela eBloemfontein, wethule ubufakazi ngaphambi kweNkantolo eNkulu eBloemfontein, echaza ngalokho akwaziyo mayelana nezinsolo zokudlwengulwa kowesifazane owabe enesifo somdlavuza, nekuthiwa wadlwengulwa yinesi lesilisa, kubika iSowetan.
U-Elizma Oosthuizen utshele inkantolo ukuthi mhlaka-15 Okthoba 2011, wabe esebenza eNational Hospital, ngesikhathi ekuthiwa kwadlwengulwa ngaso isiguli esineminyaka engu-50 ubudala.
"Akaze singitshele ukuthi kwenzekani kanjani. Ummangali wathi inesi lesifazane lamcindezela phansi ngesikhathi elesilisa lizitika ngaye."
U-Oosthuizen uthi iziguli ezinomdlavuza zigcinwa zodwa zingahlanganiswa nezinye, uthi kwacishwa amalambu ngo-22:00 kwasala lawo asemagumbini eziguli nala kusebezela khona amanesi.
Umsolwa uKodisang Michael Moema uyaliphika leli cala lokudlwengula abhekene nalo.
Kuthiwa lona walala isiguli ngaphambili nangemuva, isiguli sabika isehlakalo kumyeni waso, owabe esevula icala.
Isiguli sathuthelwa eMedi-Clinic, sagcina ngokudlula emhlabeni, mhlaka-26 Novemba 2011.
Icala liyaqhubeka.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
UNgobeni uthi akukho okuzomsusa esikhundleniComment on this story
UKHOMISHANA wamaphoyisa KwaZulu-Natal uLieutenant General Mmamonnye Ngobeni uthi akukho okuzomsusa esikhundleni sakhe nakuba lowo owamqasha uGeneral Bheki Cele esexoshiwe.
UNgobeni ukusho lokhu ephendula imibiko yangempelasonto ebiveza ukuthi kungenzeka izinyawo zigcwale udaka nakuyena njengoba kuthiwa wabamba iqhaza esivumelwaneni sebhilidi elalizosetshenziswa njengekomkhulu lamaphoyisa eThekwini elihlanganisa usomabhizinisi waseMpuma-langa uRoux Shabangu.
Eminye imibiko ibiveza ukuthi indlela uNgobeni aqashwa ngayo nguCele nayo ishiya imibuzo okungenza agcine ehambile.
“Eminyakeni emibili edlule ngenze konke okusemandleni ukulwa nobugebengu. Akukho okunye ngaphandle kokuthi kuqondwe ukuthi kuliwe nami okuyinto engingeke ngayibekezela. Ngiyakwazi engikwenzayo futhi ngizoqhubeka nokwenza umsebenzi wami,” kusho uNgobeni.
Uthi ngeke nangengozi asishiye isikhundla sakhe. Uveze ukuthi ngendlela abona ngayo izinto kukhona abanye ozakwabo asebenokuxhumana nabezindaba.
Uveze nokuthi yena akakawuboni umbiko weJaji uJakes Moloi oveza igama lakhe njengoba naye wathula ubufakazi phambi kweJaji uMoloi.
Umbiko weJaji yiwo othole ukuthi uCele akakulungele ukuthi aqhubeke nesikhundla sakhe.
IJaji uMoloi laqashwa nguMengameli Jacob Zuma ukuba lenze uphenyo ngoCele ukuze kutholakale ukuthi kukhona yini lapho engahambisanga kahle khona.
UNgobeni uthe lo mbiko awukethulwa ezithebeni zomphakathi wathi akazi ukuthi abantu lezi zinkulumo bazithola kuphi. Uthi ngisho noKhomishana omusha akakaze amthinte ngalokhu.
Ukuphikile ukuthi useke wahlaba ikhefu lokugula emsebenzini ngenxa yengcindezi kodwa wathi yena uphile saka akukho lapho eke wahlaba khona ikhefu.
Uthi into yokuqala ayibonayo uma enengcindezi wukuthi ehle emzimbeni okuyinto engenzekile kuyena.
Uthi umsebenzi wawuthola ngendlela eqondile ngoba naye wafaka isicelo, waya kwinhlolokhono.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
'Ngeke ngimvakashele ejele uJub Jub'
2012-10-30 10:34
Johannesburg - Yize noma uyise wendodana yakhe eneminyaka emibili ubudala elahlwe yicala lokubulala, ukushayela edle amponjwana nokuzama ukubulala, uKelly Khumalo uthi akaxhumi lapho, kubika iDrum.
"Leso sigaba sempilo sidlulile manje, futhi sekuphele unyaka kunjalo," esho.
Uthi manje osekumqoka ukukhulisa indodana yakhe, uChristian nokuthuthukisa umculo wakhe.
UKelly noMolemo 'Jub Jub' Maarohanye bathandana cishe iminyaka emithathu, kodwa ubudlelwano babo babunezinkinga zotshwala nezidakamizwa.
"Hhayi ngoba nakhu nginenhliziyo embi, kodwa uJub Jub nami kade sahlukana ngakho ayikho into esihlanganisile manje. Akazange abe ngubaba oqotho esengaphandle ngakho ngeke ngimfunze ngengane avele angayifuni," eqhuba ngesikhathi ebuzwa ngokuvakashela uMaarohanye ejele.
Uthi ingane yakhe ayimazi uyise ngoba vele ubengayinaki.
- Thola lolu daba luphelele kuDrum
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Kushone owesilisa engozini eKapa
2012-05-04 12:33
Johannesburg - Ksuhone owesilisa ngesikhathi isithuthuthu sakhe singena mahlanze iloli ethwala izimpahla emgwaqeni onguthelawayeka uN1 ePaarden Eiland, eKapa ngoLwesihlanu ekuseni, kusho abezimo eziphuthumayo.
"Ukushayisana kwalezi zimoto kudale ukuthi lesi sithuthuthu sindize emoyeni sayolahleka komunye umzila," kusho okhulumela i-ER24
u-Andre Visser.
Kukholakala ukuthi umshayeli wesithuthuthu ube eseshayiswa enye imoto.
Ufe ujuqu, akekho omunye umuntu olimele.
- Landela
IzindabaNews24 kuTwitter
- SAPA


text:
Indoda igwaze izingane ezingu-22 eChina
2012-12-14 14:02
Beijing - Indoda ivuke umbhejazane yagwaza izingane ezingu-22 ezifunda esikoleni samabanga aphansi eChina, kusho izikhulu kuleliya lizwe ngoLwesihlanu.
Umhlaseli lo uboshiwe, kusho okhulumela uhulumeni waseGuangshan esifundazweni iHenan, nalapho kwenzeke khona lesi sigameko.
"Kugwazwe izingane ezingu-22 zesikole samabanga aphansi, nomuntu omdala ohlala endaweni, kodwa akekho oshonile," kusho lesi sikhulu esinqabile ukudedela igama laso sitshela abe-AFP.
Inhlangano yabezindaba iChina News Service ithe le ndoda ihlasele abafundi ngaphandle kwamagceke esikole.
IChina isike yazibona izigameko ezinjengalezi kule minyaka emibili eyedlule, okubalwa izigameko zango-2010 nalapho kwabulawa khona abantu abangu-15.
- Landela
IzindabaNews24 kuTwitter
- Sapa - AFP


text:
Kuhlasele isithwathwa eKansas
2013-02-22 12:03
Washington - Akukapheli ngisho amasonto amabili kuhlasele isiphepho esihambisana nesithwathwa eNew England, sekuphinde kwahlasela esinye siphelezelwa yimvula.
Lesi sithwathwa simbozele izwe lonke kuhle kwengubo yokulala, nokudale ukuthi izikhulu zivale imigwaqo emikhulu eKansas, nalapho isikhulu sakhona simemezele leliya dolobha njengelisesimweni esibucayi, ngokusho kweNBC.
Kudingeke ukuthi kumiswe izindiza esikhumulweni sezindiza eziya eKansas City, nokuyilona dolobha elishayeke kakhulu.
I-NBC ithi kusashone umuntu oyedwa, engozini yomgwaqo.
AbeNational Weather Service bathe lesi siphepho sibheke eGreat
Lakes.
- Landela
IzindabaNews24 kuTwitter
- SAPA


text:
Owabe ekuBafana ugwetshelwe ukudayisa imidlalo
2013-02-12 16:16
Johannesburg- Owabe engumelekeleli wemenenja yeBafana Bafana uPhil Setshedi, ugwetswe iminyaka emithathu ethothoza ejele, kulandela ukulahlwa yicala lokudayisa umdlalo, kubika abezindaba zeKickOff.
USetshedi wake waba ngukaputeni we-Orlando Pirates, walahlwa yicala mhlaka-7 Disemba, ngemuva kokuvela kokuthi wazama ukuba nesandla emiphumeleni yokugcina yemidlalo yama-Play-Off eVodacom, ngo-2011.
Imidlalo yabe ibanjelwe eKapa.
Lesi sikhulu saboshwa ngoJuni ngo-2011, icala laqhubeka kwaze kwaba uNovemba.
USetshedi ulahlwe yicala ngaphansi kwesigaba-15 sePrevention and Combating of Corrupt Activities Act, Act 12 of 2004.
Okwamanje akukacaci noma uzosiphikisa yini isigwebo.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24